**З А П И С Н И К**

од 56-та седница на Советот на Општина Прилеп, одржана

на 27.05.2021 година, со почеток во 10,oo часот

Седницата ја отвори и со неа раководеше Претседателот на Советот на Општина Прилеп, Еленче Tашковска.

Почитувани членови на Советот!

Ја отворам 56-та седница на Советот на Општина Прилеп (која ќе се одржува електронски преку комуникациски уреди) и констатирам дека, од вкупно 27 членови на Советот, на седницата присуствуваат (сега преминуваме на поединечно прозивање):

 Еленче Ташковска тука , Јулијана Цековска тука, Зорица Кочоска тука, Светлана Велеска тука, Тони Камчески тука, Никола Багески тука, Елизабета Сурлаџија тука, Адем Мамудоски тука, Валентин Божиноски тука, Александар Чапкуноски тука, Хари Шојлески тука, Жарко Северкоски тука, Кире Тинтоски тука, Ивона Кузмановиќ тука, Александар Китаноски тука, Дејан Проданоски тука, Борче Јовчески (пиша во чет) тука, Ирена Стерјовска – Локвенец тука, Кирил Ѓорѓиески (пиша во чет) тука, Јулијана Силјаноска тука, Виктор Здравески тука, Андријана Ристеска тука, Винета Лозаноска тука, Никола Габроски тука, Сами Ајдини тука, Кети Бикоска, тука.

Ви благодарам и констарирам дека од вкупно 27 членови на Советоит на седницата се најавени 26 членови на Советот, па спрема тоа Советот може полноважно да одлучува.

 Ве известувам дека на оваа седница покрај Вас членовите на Советот, поканети се и Градоначалникот на Општина-Прилеп, предлагачите на материјалот, како и претставниците на средствата за јавно информирање.

 Пред да го утврдиме дневниот ред, записникот од 55-та седница го ставам на гласање?

Дали има забелешки по записникот од 55-тата седница?

Бидејќи нема забелешки по записникот замолувам членовите поединечно да се изјаснат, може и во чет.

Кој е „за“ усвојување на записникот од 55-та седница?

Кој е „против“, кој е „воздржан“?

26 членови на советот гласаа „за“.

Констатирам дека со 26 гласови „за“ записникот е усвоен.

За дневен ред на оваа седница ги предлагам следните прашања:

**Д Н Е В Е Н Р Е Д**

1. Предлог-Статутарна Одлука за изменување на Статутот на Општина Прилеп.
2. Предлог-Одлука за измени на Одлуката за одредување вредности на земјоделско земјиште за Градот Прилеп и селата во Општина Прилеп по катастарски општини.
3. Предлог-Одлука за измени и дополнување на Одлуката за утврдување пазарна вредност на градежно земјиште и макролокации на зони на градежното земјиште во Општина Прилеп и населените места, за 2021 година.
4. Предлог-Деловник за работа на партиципативно тело.
5. Предлог-Одлука за кофинансирање во имплементацијата на проектот „Обезбедување пристојни услови за живот за ромските домаќинства во Општина Прилеп-СДЛР (Project Securing Decent Living conditions for Roma households in Prilep Municipality – SDLR).
6. Предлог-Одлука за усвојување на измените и дополнувањата на Стратегијата за локален економски развој на Општина Прилеп 2014-2020.
7. Предлог-Одлука за усвојување на измените и дополнувањата на Локалниот акционен план за инклузија на ромите во областа на домување и образование 2017-2020.
8. Предлог-Одлука за усвојување на измените и дополнувањата на Акциониот план за вработување на ромите 2017-2020 во Општина Прилеп.
9. Предлог-Одлука за давање согласност на Годишен план за измена на Годишниот план за вработување за 2021 година, на ЈКП ,,Водовод и канализација“-Прилеп.
10. Предлог-Одлука за давање согласност на Годишен план за измена на Годишниот план за вработување во 2021 година, на ЈКП „Пазари“ Прилеп.
11. Предлог-Одлука за давање согласност на Годишниот план за вработување во 2022 година, на ООУ „Рампо Левката“- Прилеп.
12. Предлог-Одлука за давање согласност на Годишниот план за вработување во 2022 година, на ООУ „Климент Охридски“- Прилеп.
13. Предлог-Одлука за давање позитивно мислење на Статутот за измени и дополнување на Статутот на ООУ „Климент Охридски“-Прилеп.
14. Предлог-Решение за разрешување и именување на член во управниот одбор на ЈКП „Комуналец“ Прилеп.
15. Предлог-Решение за разрешување и именување на член во Надзорниот одбор на ЈКП „Водовод и канализација“- Прилеп.
16. Предлог-Решение за именување претставник на Општина Прилеп во Училишниот одбор на СОЕПТУ"„Кузман Јосифоски – Питу“-Прилеп.
17. Предлог-Решение за именување претставник на Општина Прилеп во Училишниот одбор на ООУ „Кире Гаврилоски – Јане“- Прилеп.
18. Предлог-Одлука за давање согласност на Статут на ЈОУ Градска Библиотека „Борка Талески“- Прилеп.
19. Предлог-Одлука за давање согласност на Правилник за измена и дополнување на Правилникот за систематизација на работните места во Јавната општинска установа за деца - Детска градинка „Наша Иднина“ - Прилеп, бр.01-134/1 од 12.06.2019 година и Правилник за измена и дополнување на систематизација на работните места во Јавната општинска установа за деца - Детска градинка „Наша Иднина“ Прилеп, бр.01-229/1 од 23.12.2020 година.
20. Предлог-Одлука за давање согласност на Одлуката за бројот на деца кои ќе бидат згрижени во воспитните групи за деца, во ЈОУДГ „Наша иднина “- Прилеп.
21. Предлог-Одлука за давање согласност на финансискиот извештај за приходи и трошоци на ЈОУ Дом за стари лица „Киро Крстески-Платник“- Прилеп за период од 01.01.2021 година до 31.03.2021 година.

На предлог на поднесителот на материјалот предлагам 4-та точка Предлог-Деловник за работа на партиципативно тело, да биде повлечена од дневниот ред.

 Исто така, предлагам дневниот ред да биде дополнет со две точки и тоа:

1.Предлог-Одлука за давање согласност на Годишен план за измена на Годишниот план за вработување во 2021 година, на ЈКП „Комуналец“ - Прилеп.

2.Предлог-Одлука за префрлување на вишок на средства од сметката за блок дотации на сметката на основниот Буџет на Општина Прилеп за 2021 година.

Дали има предлог за измена или дополнување на дневниот ред?

Бидејќи никој не се јавува за збор, предлагам да преминеме на гласање.

Ве молам членовите на Советот поедниечно да се изјаснат во чет.

Кој е „за“ усвојување на дневниот ред?

Кој е „против“, кој е „воздржан“?

26 членови на советот гласаа „за“.

Констатирам дека со 26 гласови „за“ дневниот ред е усвоен.

По **ПРВАТА** точка од дневниот ред: - Статутарна Одлука за изменување на Статутот на Општина Прилеп, пред да отворам претрес го најавувам претседателот на Комисија за статут и прописи, г-дин Кире Тинтоски да го поднесе извештајот по однос на овaa точкa. Повелете г-дине Тинтоски.

**КИРЕ ТИНТОСКИ:**

Благодарам Претседателке.

Почитуван Градоначалник, почитувани колеги советници и гости,

Комисија за статут и прописи на скорешната одржана седница имаше дневен ред од 4 точки, меѓу кои ја разгледа и Предлог - Статутарната Одлука за изменување на Статутот на Општина Прилеп. Значи станува збор за оформување на овој локален младински совет, кој што е во согласност со Законот за учество на младинска согласност и младинска политика во скоро повеќе општини од државата е веќе оформен, па сега еве веќе дојде ред и нашата Општина конечно да го оформи. Значи станува збор за локален младински совет кој ќе биде составен од 9 членови, истите ќе бидат избирани согласно постапката утврдена која што е утврдена во Законот за младинско учество на мнозинските политики. Нивниот мандат ќе трае 2 години со можност се разбира и за повторен избор. Овие членови значи ќе можат да предлагаат точки на дневен ред на Советот на општината, ќе можат да иницираат прашања за млади во делокругот, ќе можат да процесираат и да даваат информации за процесот на Локалната младинска стратегија, да доставуваат информации до општината и да вршат се разбира и други советодавни и застапувачки работи во согласност со истиот закон. Комисијата како што кажав ја разгледа оваа Предлог-Статуарна одлука и истата едногласно ја усвои, така што едногласно му предлагаме на Советот истата да биде усвоена во предложениот текст. Ви благодарам.

**ЕЛЕНЧЕ ТАШКОВСКА:**

Благодарам г-дине Тинтоски. Отворам претрес по оваа точкa. Дали некој се јавува за збор?

Бидејќи никој не се јавува за збор ги молам членовите на Советот, секој поедничено да се изјаснат по оваа точка, ве молам во чет.

Кој е „за“ усвојување на Статутарна Одлука за изменување на Статутот на Општина Прилеп?

Кој е „против“, кој е „воздржан“?

25 чланови на Советот гласаа „за“.

Констатирам дека со 25 гласови „за“, Статутарната одлука е усвоена.

Ве замолувам, не е фер по само една точка да се исклучуваме. Ве замолувам за активно учество во работата на Советот на сите.

По **ВТОРАТА и ТРЕТАТА** точка од дневниот ред: - Одлука за измени на Одлуката за одредување вредности на земјоделско земјиште за Градот Прилеп и селата во Општина Прилеп по катастарски општини.

- Одлука за измени и дополнување на Одлуката за утврдување пазарна вредност на градежно земјиште и макролокации на зони на градежното земјиште во Општина Прилеп и населените места, за 2021 година, пред да отворам претрес го најавувам претседателот на Комисија за финансирање и буџет, г-дин Александар Китаноски да го поднесе извештајот по однос на овие точки. Повелете г-дине Китаноски.

**АЛЕКСАНДАР КИТАНОСКИ:**

Ви благодарам Претседателке. Почитувани советници, почитуван Градоначалник, предстставници по материјалите,

Комисијата за финансирање и буџет ја разгледа Одлуката за измени на Одлуката за одредување вредности на земјоделско земјиште за Градот Прилеп и селата во Општина Прилеп по катастарски општини. Со оваа Одлука се вршат измени на Одлуката за утврдените вредности, која е донесена на 30.10.2008 година. Направените корекции се врз основа на постигнатите цени од купо-продажните договори, проценките по однос на наследство и слично. Оваа одлука се однесува за населените места: Канатларци, Клепач, Ерековци, Лениште, Ореовец, Присад и Тополчани, како и деловите од Прилеп за места, односно КО „Шаторов камен“, „Лозје“ и „Маркова чешма“.

Комисијата ја усвои Одлуката Одлука за измени и дополнување на Одлуката за утврдување пазарна вредност на градежно земјиште и макролокации на зони на градежното земјиште во Општина Прилеп и населените места, за 2021 година. Пазарната вредност на градежното земјиште и зоните по населени места се утврдени, односно пазарната вредност е утврдена според просечните цени на извршени купо-продажби во годината која и претходи. Односно 2020 година е земена како параметар за проценка во 2021 година. Комисијата за финансирање и буџет им предлага на членовите на Советот двете одлуки да бидат усвоени во предложениот текст. Ви благодарам.

 **ЕЛЕНЧЕ ТАШКОВСКА:**

Благодарам г-дине Китаноски. Пред да преминеме на расправа по однос на овие две точки, земам процедурално збор.

Мојата процедура се однесува во делот на... предпоставувам е техничка грешка насловот во втората точка Одлука за изменување на Одлуката за одредување на вредности на земјоделско земјиште за градот Прилеп и селата во Општина Прилеп по катастарски општини, замолувам на предлагачот на материјалот „град Прилеп“ да биде заменето со „Општина Прилеп“, бидејќи според Законот за Локална самоуправа е само Град Скопје, а сите останати се општини. Значи за да биде во согласност со Законот за ЛС замолувам овде технички да се делува во насловот на оваа точка „Градот Прилеп“ да се замени со „Општина Прилеп“. Ви благодарам.

 Отворам претрес по точките. Дали некој од членовите на Советот бара збор?

**ИРЕНА СТЕРЈОВСКА – ЛОКВЕНЕЦ:**

Дали може јас Претседателка?

**ЕЛЕНЧЕ ТАШКОВСКА?**

Повелете г-ѓа Ирена Стерјовска – Локвенец.

**ИРЕНА СТЕРЈОВСКА – ЛОКВЕНЕЦ:**

Многу кратко сакам да земам збор и вчера на комисијата го потенцирав истото. Сметам дека овие две точки, кои што денес се ставени на разгледување коинцидираат со намерата на Владата на Република Македонија да се распродаде земјоделското земјиште. Тоа представува всушност опасност за Македонија од подолгорочен стратешки поглед. Коинцидира и во однос на тоа што и сам предлагачот вчера кажа досега се води по одлука која што е донесена од Октомври 2008 година и сега тука е таа коинциденција која што ја гледаме, зошто се прави баш сега кога во тек е собраниска процедура за Измена на Законот за продажба на земјоделско земјиште? Сметам дека има некоја друга позадина на сето ова што се прави, сигурно синхронизирано со локална и централна власт и се надевам дека на време ќе ги увидат овие намери на оваа локална и централна власт. Толку, кратко, фала.

**ЕЛЕНЧЕ ТАШКОВСКА?**

Благодарам г-ѓо Стерјовска - Локвенец. Дали некој друг се јавува за збор?

**ДРАГЕ ЗВЕЗДАКОСКИ:**

Ако никој не се јавува се јавувам јас за збор.

**ЕЛЕНЧЕ ТАШКОВСКА?**

Повелете г-дине Звездакоски.

**ДРАГЕ ЗВЕЗДАКОСКИ:**

Јас и на вчерашната седница на Комисијата за финансирање и буџет го изнесов своето мислење дека оваа Предлог – Одлуката за измени на Одлуката за одредување вредности на земјоделско земјиште за Градот Прилеп и селата во Општина Прилеп по катастарски општини, односно Одлуката за измени и дополнување на Одлуката за утврдување пазарна вредност на градежно земјиште и макролокации на зони на градежното земјиште во Општина Прилеп и населените места, за 2021 година, се согласно на Методологијата, односно на член 12 и член 13, Методологијата по која што земјоделското земјиште, пазарната вредност на земјоделското земјиште, шумите и пасиштата се утврдува според просечната цена, која и претходела на годината во која што се врши процената на земјиштето. Доколку не се извршени продажби во подрачјето во Општината во која..., во смисла претходната година ако немало продажби, тогаш се зема вредноста по м2 експроприрано земјиште на територијата на општината. Доколку таков податок нема, трета можност на пазарната цена на земјоделското земјиште е со споредбени податоци на земјоделското земјиште, шумите и пасиштата со споредба и со соседните општини, кои што цените што ги постигнале соседните општини при проценка на земјоделското земјиште. Притоа од 2020 година движење на земјоделското земјиште било во промет во споменатите катастарски општини Ерековци, Канатларци и Клепач, Лениште, Ореовец, Присад и Тополчани, а во КО Прилеп „Шаторов камен“ и „Маркова чешма“. Притоа, ако земеме во предвид, Прилеп, „Шаторов камен“, „Маркова чешма“ нема земјоделско земјиште во државна сопственост. „Присад“ исто така, „Ореовец“, „Лениште“, јасно е дека оваа одлука нема никаква политичка позадина согласно на измените во Законот за продажба на земјоделско земјиште. Притоа нагласувам дека најголемите површини на земјоделско земјиште во државна сопственост се најдуваат во КО Големо Коњари, Мажучиште, Мало Коњари, Кадино село, Загорани, Беровци и да не ги набројувам. Така да, доколку се имаше таква намера, ќе беше комплетно изменета одлуката, односно проширена, ќе беше оваа Предлог – Одлука со катастарските општини во кои што има големи површини на земјоделско земјиште. Така да, ова е чисто промена во интерес на работите на активностите, кои што се одвиваат на проценка на данок на промет и наследство во Одделението за администирање на даноци. Така да, од овие причини ви кажувам она за што ја правиме оваа измена. Додека кај одлуката за градежното земјиште, постигнатите цени на градежното земјиште во претходната годиана ги коригираме за примена во 2021 година. Притоа, имаме и нови места викани, каде што досега сме немале цени, а преку оценка на движење на градежно земјиште. Значи има промена на градежно земјиште, а сме немале цени. Таа цена, проценителите од Одделението за администрирање со даноци преку споредбени анализи си правеле, си одредувале одредена цена за проценка на земјиштето. Како на пример на БМ „Градина“, „Долно Шилево“, „Падарница“. „Патчеви ливади“, значи направивме една одлука со цел да ги видите и старите цени и новите цени, да направите споредба за полесно да... да имате подобра представа во однос на одлуката на Предлог-измените и дополнувањата и затоа е насловена Одлука за измении дополнувања, значи ја дополнуваме со места викани, кои што во претходната одлука од 2019 година не биле внесени во Одлука за утврдување на цената на градежното земјиште. Благодарам.

**ЕЛЕНЧЕ ТАШКОВСКА?**

Ви благодарам г-дине Звездакоски. Дали некој друг се јавува за збор?

**ДЕЈАН ПРОДАНОСКИ:**

Јас, ако дозволите.

**ЕЛЕНЧЕ ТАШКОВСКА?**

Повелете г-дине Проданоски.

**ДЕЈАН ПРОДАНОСКИ:**

Добар ден на сите. Почитувана Претседателке, почитувани колеги советници,

Од излагањето на Раководителот на Секторот за финансии, еве вака едно дополнително ако може да даде, пошто не е компаративно направено во табелата како се движеле цените еве во последниве 12 години до 2020 година и сега, го замолувам да одговори ако има таква анализа направено, каков е трендот на движење на цената еве и на земјоделското и на градежното земјиште во Општина Прилеп, во општините како што се спомнати по катастарски општини. И дали ова ќе значи нова пресметка на даноци на сите задолжени со данок на имот кој што го плаќаме сите семејства и каков ќе биде трендот, односно во која насока би се движела оваа промена. Затоа, како што кажа и тој ќе се користат овие вредности сега во секоја следна проценка и дали тоа ќе биде за секој имот кој што ќе прави трансакција во наредниов период или тоа ќе значи за сите корисници, односно за сите даночни обврзници во Општина Прилеп, промена на цената, односно на промена на данокот на имот кој што е на годишно ниво, се задолжени да го платат? Ви благодарам.

**ЕЛЕНЧЕ ТАШКОВСКА?**

Ви благодарам г-дине Проданоски. Г-дине Звездакоски предпоставувам дека ги слушнавте прашањата. Повелете г-дине Звездакоски.

**ДРАГЕ ЗВЕЗДАКОСКИ:**

Споредбени показатели за движењето на цената на градежното земјиште во минатите години и земјоделското земјиште во овој момент немам такви податоци. Си земам за обврска писмено да му доставам одговор на г-динот Проданоски по однос на пазарна вредност на цените на градежното земјиште и земјоделското земјиште во претходниот период од каде што ќе се види како се движеле цените.

Во однос на прашањето дали оваа корекција на цените на земјоделското и градежното земјиште ќе доведе до зголемување на обврската на даночните обврзници на правните и физичките лица, пред се на физичките лица во наредниот период? Значи овие нови цени што се употребуваат при пресметка на данок на промет на недвижности, данок на наследство и подарок, притоа проценка што се постигнува при продажбата, ја зголемува вредноста на имотот која што ќе биде предмет на облог во наредниот период кај купувачот, кој што го купил имотот, односно купил стан или куќа, земјоделско или градежно земјиште, само за купувачот ќе биде утврдена нова основа за пресметка на данокот на имот во наредниот период. А не кај сите граѓани, односно нема да вршиме корекција на облогот кај сите граѓани, којшто не се предмет на оваа, односно кај што нема движење на имот, нема да има никакви корекции на задолжувањето. Тоа е тоа што од можам да го одговорам по прашањето на г-динот Проданоски.

**ЕЛЕНЧЕ ТАШКОВСКА?**

Ви благодарам г-дине Звездакоски. Дали некој друг се јавува за збор?

Бидејќи никој не се јавува за збор ги молам членовите на Советот секој поеднечно, да се изјаснат,

Кој е „за“ усвојување на Одлука за измени на Одлуката за одредување вредности на земјоделско земјиште (рековме овде да се коригира Градот Прилеп и селата во Општина Прилеп по катастарски општини?

 Кој е „против“, кој е „воздржан“?

15 членови на Советот гласаа „за“, 2 „против“ и 8 „воздржан“.

Констатирам дека со 15 гласови „за“ 2 гласови „против“ и со 8 гласови „воздржан“, Одлуката е усвоена.

Кој е „за“ усвојување на Одлука за измени и дополнување на Одлуката за утврдување пазарна вредност на градежно земјиште и макролокации на зони на градежното земјиште во Општина Прилеп и населените места, за 2021 година?

 Кој е „против“, кој е „воздржан“?

Ве замолувам не се усогласуваат гласовите ќе преминам на поединечно гласање со прозивање.

 Еленче Ташковска „за“, Јулијана Цековска „за“, Зорица Кочоска „за“, Светлана Велеска „за“, Тони Камчески „за“, Никола Багески „за“, Елизабета Сурлаџија „за“, Адем Мамудоски „за“, Валентин Божиноски „за“, Александар Чапкуноски „за“, Хари Шојлески „за“, Жарко Северкоски „за“, Кире Тинтоски „за“, Ивона Кузмановиќ „за“, Александар Китаноски „за“, Дејан Проданоски „против“, Борче Јовчески „против“, Ирена Стерјовска – Локвенец „против“, Кирил Ѓорѓиески (пиша во чет) „против“, Јулијана Силјаноска „против“, Виктор Здравески „против“, Андријана Ристеска „против“, Винета Лозаноска „против“, Никола Габроски „против“, Сами Ајдини, Сами Ајдини, Кети Бикоска „против“.

15 членови на Советот гласаа „за“ и 10„против“.

Констатирам дека со 15 гласови „за“ 10 гласови „против“, Одлуката е усвоена.

**ИРЕНА СТЕРЈОВСКА – ЛОКВЕНЕЦ:**

Претседателка, процедурално дали може?

**ЕЛЕНЧЕ ТАШКОВСКА:**

Повелете.

**ИРЕНА СТЕРЈОВСКА – ЛОКВЕНЕЦ:**

Сакам да поставам прашање до Вас, дали размислувате седниците да се вратат, да се одржуваат со физичко присуство, со цел за поефикасно, поефективно и поквалитетни седници на Совет. Со оглед на тоа што ковид мерките веќе почнуваат да имаат некоја олеснителна фаза, сметам дека добро е да размислиме во нареден период да се вратиме со физичко присуство, сепак почитувајќи ги сите мерки и протоколи за заштита на јавното здравје. Тоа сакав да го упатам како прашање до вас дали размислувате и кога можеме да се вратиме со физичко присуство? Се со цел да немаме некои одредени вакви ситуации, за поефикасни седници.

**ЕЛЕНЧЕ ТАШКОВСКА:**

Ви благодарам. Седниците си се ефикасни, јас не се согласувам со Вашата констатација за поефикасни. Секогаш кога сме во некоја дилема постапуваме еве вака како во оваа ситуација за на крајот сите дилеми да бидат разрешени и да имаме чисти ситуации во поглед на изјаснување, во поглед на земање збор... Нормално, желба на сите нас е што поскоро да се нормализира состојбата и да се вратиме во нормални услови да работиме, меѓутоа, сега во овој момент... Пак, јас ќе кажам еве во неколку пати го имам тоа зборувано не е воља или одлука на претседателот дали одредена седница ќе се води на ваков начин или со физичко присуство, претседателот дава предлог, а мнозинството членови на Советот одлучуваат, прифаќаат или отфрлаат, не е одлука на претседателот. Во моментов тоа е точно има олеснување, меѓутоа, голем дел вклучувајќи ме тука и мене сме во процес на имунизација. Знаете и кога сме вакцинирани дека треба одреден период на заштита на здравјето на сите нас, така да мислам од следната или од наредната седница Боже здравје сите да бидеме на број, во добро здравје, би се вратиле во една нормална ситуација, односно со физичко присуство на работа на Советот, но за тоа одлука носите сите вие, не само претседателот на Совет. Претседателот на Совет дава предлог, а понатаму советниците одлучуваат на каков начин сето тоа ќе се извршува. Ви благодарам.

Давам 2 минути пауза.

(После паузата)

По **ПЕТТАТА** точка од дневниот ред: - Одлука за кофинансирање во имплементацијата на проектот „Обезбедување пристојни услови за живот за ромските домаќинства во Општина Прилеп-СДЛР“ (Project “Securing Decent Living conditions for Roma households in Prilep Municipality – SDLR),пред да отворам претрес го повикувам (најавувам) претседателот на Комисијата за финансирање и буџет, г-дин Александар Китаноски да го поднесе извештајот по однос на оваа точка. Повелете г-дине Китаноски.

**АЛЕКСАНДАР КИТАНОСКИ:**

Ви благодарам Претседателке.

Почитувани советници,

Оваа одлука се однесува за кофинансирање од страна на Општина Прилеп во имплементација на Проектот „Обезбедување пристојни услови за живот за ромските домаќинства во Општина Прилеп-СДЛР“. Вкупната вредност на овој успешно аплициран и одобрен проект е 893.10 евра. Истиот е одобрен во соработка со ЦЕЛИМ Италија како водечки апликант, Општина Прилеп коапликант и Ромскиот ресурсен центар. Овој проект ќе се реализира во наредните 36 месеци, а веруваме дека успешното реализирање на овој проект во многу ќе ги подобри условите за живот на нашите сограѓани од Ромската популација. Општина Прилеп во реализација на овој проект ќе кофинансира со износ од 70.480 евра. Комисијата за финансирање и буџет едногласно со 5 гласови „за“ ја усвои оваа одлука.

**ЕЛЕНЧЕ ТАШКОВСКА:**

Ви благодарам г-дине Китаноски.Отворам претрес по точката. Дали некој од членовите на Советот бара збор?

Бидејќи никој не се јавува за збор ги молам членовите на Советот секој поедниечно, да се изјаснат. Ве прозивам.

Кој е „за“ усвојување на Одлука за кофинансирање во имплементацијата на проектот „Обезбедување пристојни услови за живот за ромските домаќинства во Општина Прилеп-СДЛР“ (Project “Securing Decent Living conditions for Roma households in Prilep Municipality – SDLR)?

Кој е „против“, кој е „воздржан“?

 Еленче Ташковска „за“, Јулијана Цековска „за“, Зорица Кочоска „за“, Светлана Велеска „за“, Тони Камчески „за“, Никола Багески „за“, Елизабета Сурлаџија „за“, Адем Мамудоски „за“, Валентин Божиноски, Валентин Божиноски, Александар Чапкуноски „за“, Хари Шојлески „за“, Жарко Северкоски „за“, Кире Тинтоски „за“, Ивона Кузмановиќ „за“, Александар Китаноски „за“, Дејан Проданоски „за“, Борче Јовчески „за“, Ирена Стерјовска – Локвенец „за“, Кирил Ѓорѓиески (пиша во чет) „за“, Јулијана Силјаноска „за“, Виктор Здравески „за“, Андријана Ристеска „за“, Винета Лозаноска „за“, Валентин Божиноски пишува во чет „за“, Никола Габроски „за“, Сами Ајдини „за“, Кети Бикоска „за“.

26 членови на Советот гласаа „за“.

Констатирам дека со 26 гласови „за“, Одлуката е усвоена.

По **ШЕСТАТА, СЕДМАТА и ОСМАТА** точка од дневниот ред: - Одлука за усвојување на измените и дополнувањата на Стратегијата за локален економски развој на Општина Прилеп 2014-2020;

- Одлука за усвојување на измените и дополнувањата на Локалниот акционен план за инклузија на ромите во областа на домување и образование 2017-2020; и

- Одлука за усвојување на измените и дополнувањата на Акциониот план за вработување на ромите 2017-2020 во Општина Прилеп, пред да отворам претрес го повикувам (најавувам) претседателот на Комисијата за финансирање и буџет, г-динот Александар Китаноски да го поднесе извештајот по однос на овие точки. Повелете г-дине Китаноски.

**АЛЕКСАНДАР КИТАНОСКИ:**

Ви благодарам Претседателке. Почитувани советници овие три одлуки се однесуваат на продолжување на нивната временска рамка за реализација, која ќе биде до крајот на 2021 година. Имајќи во предвид дека при поднесување на пректните апликации за различни проекти од разни области потребно е и тековната 2021 година да има важечки стратешки документ, па од таа причина стратешниот план за локален економски развој на Општина Прилеп, кој е усвоен со Одлука на Советот на Општина Прилеп на 26.12.2014 година и е подготвен за период од 2014-2020 година се продолжува важноста на овој документ уште за 1 година, односно до крајот на 2021 година.

Одлука за усвојување на измените и дополнувањата на Акциониот план за вработување на ромите 2017-2020 во Општина Прилеп е усвоен со Заклучок на Советот на Општина Прилеп на 24.02.2017 година, се продолжува важноста на овој Акциски план за уште една година, како и Локалнот Акциски план за инклузија на ромите исто така и овој Локален акциски план ќе има важност до крајов на тековнава година. Комисијата за финансирање и Буџет едногласно со 5 гласови „за“ ги усвои овие 3 одлуки им предлага на членовите на Советот да бидат усвоени во предложениот текст. Ви благодарам.

**ЕЛЕНЧЕ ТАШКОВСКА:**

Ви благодарам г-дине Китаноски. Отворам претрес по однос на точките.

Дали некој од членовите на Советот бара збор?

**ЕЛЕНЧЕ ТАШКОВСКА:**

Бидејќи никој не се јавува за збор, ги молам членовите на Советот секој поедниечно да се изјаснат

-Кој е „за“ усвојување на Одлука за усвојување на измените и дополнувањата на Стратегијата за локален економски развој на Општина Прилеп 2014-2020?

Кој е „против“, кој е „воздржан“?

 Еленче Ташковска „за“, Јулијана Цековска „за“, Зорица Кочоска „за“, Светлана Велеска „за“, Тони Камчески „за“, Никола Багески „за“, Елизабета Сурлаџија „за“, Адем Мамудоски „за“, Валентин Божиноски „за“, Александар Чапкуноски „за“, Хари Шојлески „за“, Жарко Северкоски „за“, Кире Тинтоски „за“, Ивона Кузмановиќ „за“, Александар Китаноски „за“, Дејан Проданоски „за“, Борче Јовчески „за“, Ирена Стерјовска – Локвенец „за“, Кирил Ѓорѓиески (пиша во чет) „за“, Јулијана Силјаноска „за“, Виктор Здравески „за“, Андријана Ристеска „за“, Винета Лозаноска „за“, Никола Габроски „за“,Сами Ајдини „за“, Кети Бикоска „за“.

 26 членови на Советот гласаа „за“.

 Констатирам дека со 26 гласови „за“, Одлуката е усвоена.

-Кој е „за“ усвојување на Одлука за усвојување на измените и дополнувањата на Локалниот акционен план за инклузија на ромите во областа на домување и образование 2017-2020?

Кој е „против“, кој е „воздржан“?

 Еленче Ташковска „за“, Јулијана Цековска „за“, Зорица Кочоска „за“, Светлана Велеска „за“, Тони Камчески „за“, Никола Багески „за“, Елизабета Сурлаџија „за“, Адем Мамудоски „за“, Валентин Божиноски „за“, Александар Чапкуноски „за“, Хари Шојлески „за“, Жарко Северкоски „за“, Кире Тинтоски „за“, Ивона Кузмановиќ „за“, Александар Китаноски „за“, Дејан Проданоски „за“, Борче Јовчески „за“, Ирена Стерјовска – Локвенец „за“, Кирил Ѓорѓиески (пиша во чет) „за“, Јулијана Силјаноска „за“, Виктор Здравески „за“, Андријана Ристеска „за“, Винета Лозаноска „за“, Никола Габроски „за“, Сами Ајдини „за“, Кети Бикоска „за“.

 26 членови на Советот гласаа „за“.

 Констатирам дека со 26 гласови „за“, Одлуката е усвоена.

Кој е „за“ усвојување на Одлука за усвојување на измените и дополнувањата на Акциониот план за вработување на ромите 2017-2020 во Општина Прилеп?

Кој е „против“, кој е „воздржан“?

 Еленче Ташковска „за“, Јулијана Цековска „за“, Зорица Кочоска „за“, Светлана Велеска „за“,Тони Камчески „за“,Никола Багески „за“, Елизабета Сурлаџија „за“, Адем Мамудоски „за“, Валентин Божиноски „за“, Александар Чапкуноски „за“, Хари Шојлески „за“, Жарко Северкоски „за“, Кире Тинтоски „за“, Ивона Кузмановиќ „за“, Александар Китаноски „за“, Дејан Проданоски „за“, Борче Јовчески „за“, Ирена Стерјовска – Локвенец „за“, Кирил Ѓорѓиески (пиша во чет) „за“, Јулијана Силјаноска „за“, Виктор Здравески „за“, Андријана Ристеска „за“,Винета Лозаноска „за“, Никола Габроски „за“, Сами Ајдини „за“, Кети Бикоска „за“.

 26 членови на Советот гласаа „за“.

 Констатирам дека со 26 гласови „за“, Одлуката е усвоена.

По **ДЕВЕТТАТА** точка од дневниот ред: - Одлука за давање согласност на Годишен план за измена на Годишниот план за вработување за 2021 година, на ЈКП „Водовод и канализација“-Прилеп, пред да отворам претрес го најавувам претседателот на Комисијата за финансирање и буџет, г-дин Александар Китаноски да го поднесе извештајот по однос на оваа точка. Повелете г-дине Китаноски.

**АЛЕКСАНДАР КИТАНОСКИ:**

Благодарам Претседателке.

На вчерашната седница на Комисијата за финансирање и буџет беа разгледани и Измените на Годишниот план за вработување за 2021 година, на ЈКП „Водовод и канализација“-Прилеп. Овие измени се направени генерално поради потребите за работните места, кои ќе се реализираат во Пречистителната станица, односно за потреба од ангажирање на вработени лица на работните места оператори, додека во Пречистителната станица имаат потреба од вработување на лица на работна позиција био-технолози. Со овие Измени се планираат да се вработат 34 лица, од кои 3 се по основ на пензионирање. Сепак, ова е само Годишен план за вработување и не значи дека сите овие планирани вработувања ќе се релизираат до крајот на оваа година. Комисијата за финансирање и буџет со 3 гласови „за“ и 1 „воздржан“ ги измени Измените на Годишниот план за вработување на ЈКП „Водовод и канализација“- Прилеп. Ви благодарам.

**ЕЛЕНЧЕ ТАШКОВСКА:**

Ви благодарам г-дине Китаноски. Отворам претрес по точките. Дали некој од членовите на Советот бара збор?

Бидејќи никој не се јавува за збор, ги молам членовите на Советот секој поедниечно, да се изјаснеме по однос на точката.

Кој е „за“ усвојување на Одлука за давање согласност на Годишен план за измена на Годишниот план за вработување за 2021 година, на ЈКП „Водовод и канализација“-Прилеп?

Кој е „против“, кој е „воздржан“?

 Еленче Ташковска „за“, Јулијана Цековска „за“, Зорица Кочоска „за“, Светлана Велеска „за“, Тони Камчески „за“, Никола Багески „за“, Елизабета Сурлаџија „за“, Адем Мамудоски „за“, Валентин Божиноски „за“, Александар Чапкуноски „за“, Хари Шојлески „за“, Жарко Северкоски „за“, Кире Тинтоски „за“, Ивона Кузмановиќ „за“, Александар Китаноски „за“, Дејан Проданоски „воздржан“, Борче Јовчески „воздржан“, Ирена Стерјовска–Локвенец „воздржана“, Кирил Ѓорѓиески (пиша во чет) „за“, Јулијана Силјаноска „воздржана“, Виктор Здравески „воздржан“, Андријана Ристеска „воздржана“, Винета Лозаноска „воздржана“, Никола Габроски „воздржан“, Сами Ајдини „за“, Кети Бикоска „воздржана“. Ви благодарам на сите.

 15 членови на Советот гласаа „за“ и 9 „воздржани“.

 Констатирам дека со 15 гласови „за“, и 9 „воздржани“ Одлуката е усвоена.

**По ДЕСЕТТАТА** точка од дневниот ред: - Одлука за давање согласност на Годишен план за измена на Годишниот план за вработување во 2021 година, на ЈКП „Пазари“ Прилеп, пред да отворам претрес го најавувам претседателот на Комисијата за финансирање и буџет, г-дин Александар Китаноски да го поднесе извештајот по однос на оваа точка. Повелете г-дине Китаноски.

**АЛЕКСАНДАР КИТАНОСКИ:**

Благодарам Претседателке.

Почитувани советници од страна на Управниот одбор на ЈКП „Пазари“ Прилеп со Одлука бр. 02 – 83/1 од 15.05.2021 година усвоени се Измените на Годишниот план за вработување во 2021 година, на ЈКП „Пазари“ Прилеп. Со овие измени се планираат да се реализираат 2 вработувања и тоа 1 сметководител, тоа е работно место кое е ослободено по основ на пензионирање од предходната година, како и 1 работник за одржување на хигиена, односно хигиеничар. Комисијата за финансирање и буџет со 4 гласови „за“ и 1 „воздржан“ ги усвои Измените на Годишниот план. Ви благодарам.

**ЕЛЕНЧЕ ТАШКОВСКА:**

Ви благодарам г-дине Китаноски. Отворам претрес по точката. Дали некој од членовите на Советот бара збор?

Бидејќи никој не се јавува за збор ги молам членовите на Советот, секој поедничено да се изјаснат.

Кој е „за“ усвојување на Одлука за давање согласност на Годишен план за измена на Годишниот план за вработување во 2021 година, на ЈКП „Пазари“ Прилеп?

Кој е „против“, кој е „воздржан“?

 Еленче Ташковска „за“, Јулијана Цековска „за“, Зорица Кочоска „за“, Светлана Велеска „за“, Тони Камчески „за“, Никола Багески „за“, Елизабета Сурлаџија „за“, Адем Мамудоски „за“, Валентин Божиноски „за“, Александар Чапкуноски „за“, Хари Шојлески „за“, Жарко Северкоски „за“, Кире Тинтоски „за“, Ивона Кузмановиќ „за“, Александар Китаноски „за“, Дејан Проданоски „воздржан“, Борче Јовчески „воздржан“, Ирена Стерјовска – Локвенец „воздржана“, Кирил Ѓорѓиески (пиша во чет) „воздржан“, Јулијана Силјаноска „воздржана“, Виктор Здравески „воздржан“, Андријана Ристеска „воздржана“, Винета Лозаноска „воздржана“, Никола Габроски „воздржан“, Сами Ајдини „воздржан“, Кети Бикоска „воздржана“. Ви благодарам на сите.

 15 членови на Советот гласаа „за“ и 11 „воздржани“.

 Констатирам дека со 15 гласови „за“ и 11 „воздржани“ Одлуката е усвоена.

По **ЕДИНАЕСЕТТАТА** точка од дневниот ред: - Одлука за давање согласност на Годишниот план за вработување во 2022 година на ООУ „Рампо Левката“- Прилеп, пред да отворам претрес го најавувам претседателот на Комисијата за финансирање и буџет, г-дин Александар Китаноски да го поднесе извештајот по однос на овaa точка. Повелете г-дине Китаноски.

**АЛЕКСАНДАР КИТАНОСКИ:**

Ви благодарам Претседателке. Со Годишниот план за вработување во 2022 година, на ООУ „Рампо Левката“- Прилеп, планирани се 4 вработувања од кои 1 вработување на работник Советник за општи, нормативни и правни работи – секретар, 2 работни места на работни позиции хигиеничари и 1 работно место благајник во училиштето. Комисија за финансирање и буџет со 4 гласа „за“ и 1 „воздржан“ го усвои Годишниот план за вработување за 2022 година за ООУ „Рампо Левката „ – Прилеп, ви благодарам.

**ЕЛЕНЧЕ ТАШКОВСКА:**

Ви благодарам г-дине Китаноски. Отворам претрес по точката.

Дали некој од членовите на Советот бара збор?

Бидејќи никој не се јавува за збор ги молам членовите на Советот, секој поедничено да се изјаснеме.

Кој е „за“ усвојување на Одлука за давање согласност на на Годишниот план за вработување во 2022 година, на ООУ „Рампо Левката”- Прилеп?

Кој е „против“, кој е „воздржан“?

 Еленче Ташковска „за“, Јулијана Цековска „за“, Зорица Кочоска „за“, Светлана Велеска „за“, Тони Камчески „за“, Никола Багески „за“, Елизабета Сурлаџија „за“, Адем Мамудоски „за“, Валентин Божиноски „за“, Александар Чапкуноски „за“, Хари Шојлески „за“, Жарко Северкоски „за“, Кире Тинтоски „за“, Ивона Кузмановиќ „за“, Александар Китаноски „за“, Дејан Проданоски „воздржан“, Борче Јовчески „воздржан“, Ирена Стерјовска – Локвенец „воздржана“, Кирил Ѓорѓиески (пиша во чет) „воздржан“, Јулијана Силјаноска „воздржана“, Виктор Здравески „воздржан“, Андријана Ристеска „воздржана“, Винета Лозаноска „воздржана“, Никола Габроски „воздржан“, Сами Ајдини „воздржан“, Кети Бикоска „воздржана“. Ви благодарам на сите.

 15 членови на Советот гласаа „за“ и 10 „воздржани“.

 Констатирам дека со 15 гласови „за“, и 10 „воздржани“ Одлуката е усвоена.

По **ДВАНАЕСЕТТАТА** точка од дневниот ред: - Одлука за давање согласност на Годишниот план за вработување во 2022 година, на ООУ „Климент Охридски“-Прилеп, пред да отворам претрес го повикувам (најавувам) претседателот на Комисија за финансирање и буџет, г-дин Александар Китаноски да го поднесе извештајот по однос на овaa точка. Повелете г-дине Китаноски.

**АЛЕКСАНДАР КИТАНОСКИ:**

Благодарам Претседателке. Годишниот план за вработување во 2022 година, на ООУ „Климент Охридски“- Прилеп, нема измени односно за наредната година не се планирани ни вработувања, ни ослободени работни места ни по основ на пензионирање. Комисија за финансирање и буџет едногласно со 5 гласови „за“ го усвои овој Годишен план. Ви благодарам.

**ЕЛЕНЧЕ ТАШКОВСКА:**

Благодарам г-дине Китаноски. Отворам претрес по точката. Дали некој од членовите на Советот бара збор?

Бидејќи никој не се јавува за збор ги молам членовите на Советот, секој поедничено да се изјаснат.

Кој е „за“ усвојување на Одлука за давање согласност на Годишниот план за вработување во 2022 година, на ООУ „Климент Охридски“- Прилеп?

Кој е „против“, кој е „воздржан“?

 Еленче Ташковска „за“, Јулијана Цековска „за“, Зорица Кочоска „за“, Светлана Велеска „за“, Тони Камчески „за“, Никола Багески „за“, Елизабета Сурлаџија „за“, Адем Мамудоски „за“, Валентин Божиноски „за“, Александар Чапкуноски „за“, Хари Шојлески „за“, Жарко Северкоски „за“, Кире Тинтоски „за“, Ивона Кузмановиќ „за“, Александар Китаноски „за“, Дејан Проданоски, Дејан Проданоски, Борче Јовчески „воздржан“, Ирена Стерјовска – Локвенец „воздржана“, Кирил Ѓорѓиески (пиша во чет) „воздржан“, Јулијана Силјаноска, Виктор Здравески „воздржан“, Андријана Ристеска „воздржана“, Винета Лозаноска „воздржана“, Никола Габроски „воздржан“, Сами Ајдини „воздржан“, Кети Бикоска „воздржана“.

 15 членови на Советот гласаа „за“ и 10 „воздржан“.

 Констатирам дека со 15 гласови „за“ и 10 „воздржани“, Одлуката е усвоена.

По **ТРИНАЕСЕТТАТА** точка од дневниот ред: - Одлука за давање позитивно мислење на Статутот за измени и дополнување на Статутот на ООУ „Климент Охридски“-Прилеп, пред да отворам претрес го (најавувам) претседателот на Комисија за статут, г-дин Кире Тинтоски да го поднесе извештајот по однос на оваа точка. Повелете г-дине Китаноски.

**КИРЕ ТИНТОСКИ:**

Ви благодарам Претседателке. Почитуван Претседател, почитувани колеги советници, на вчерашната седница на Комисијата за статут и прописи беше разгледана и оваа Предлог – Одлука за давање позитивно мислење на Статутот за измени и дополнување на Статутот на ООУ „Климент Охридски“-Прилеп. Значи на кратко, јас, сигурен сум дека ги добивте материјалите и ги разгледавте, значи станува збор за усогласување на овој статут со Законот за образование во делот на онаа толку споменувана инклузија. Знаете дека ООУ „Климент Охридски“ го имаше оној дел за вклученост на образованието за овие деца со потешкотии во развојот. Е сега, со овие измени во Статутот генерално, тој дел веќе нема да постои, нема да запишува нови деца, односно истите тие деца ќе бидат вклучени во редовната настава и се разбира како специјализирано, кое ќе биде центар во Општина Прилеп за сите основни општински училишта, се разбира ќе ги понуди и ги става на располагање сите свои капацитети. Комисијата ја разгледа како што кажав и оваа Предлог-Одлука и ја усвои со 3 гласа „за“ и 1 „воздржан“ и на членовите на Советот им предлагаме истата да биде усвоена во предложениот текст. Ви благодарам.

**ЕЛЕНЧЕ ТАШКОВСКА:**

Ви благодарам г-дине Тинтоски. Отворам претрес по точката. Дали некој од членовите на Советот бара збор?

**ЕЛЕНЧЕ ТАШКОВСКА:**

Бидејќи никој не се јавува за збор ги молам членовите на Советот, секој поедничено да се изјаснат.

Кој е „за“ усвојување на Одлука за давање позитивно мислење на Статутот за измени и дополнување на Статутот на ООУ „Климент Охридски“-Прилеп?

Кој е „против“, кој е „воздржан“?

 Еленче Ташковска „за“, Јулијана Цековска „за“, Зорица Кочоска „за“, Светлана Велеска „за“, Тони Камчески „за“, Никола Багески „за“, Елизабета Сурлаџија „за“, Адем Мамудоски „за“, Валентин Божиноски „за“, Александар Чапкуноски „за“, Хари Шојлески „за“, Жарко Северкоски „за“, Кире Тинтоски „за“, Ивона Кузмановиќ „за“, Александар Китаноски „за“, Дејан Проданоски, Борче Јовчески, Борче Јовчески, Ирена Стерјовска – Локвенец „воздржана“, Кирил Ѓорѓиески (пиша во чет) „воздржан“, Јулијана Силјаноска „воздржан“, Виктор Здравески „воздржан“, Андријана Ристеска „воздржана, Винета Лозаноска „воздржана“, Никола Габроски „воздржан“, Сами Ајдини „за“, Кети Бикоска „воздржана“.

 16 членови на Советот гласаа „за“ и 8 „воздржан“.

 Констатирам дека со 16 гласови „за“ и 8 „воздржани“, Одлуката е усвоена.

По **ЧЕТИРИНАЕСЕТТАТА, ПЕТНАЕСЕТТАТА, ШЕСТНАЕСЕТТАТА и СЕДУМНАЕСЕТТАТА** точка од дневниот ред: - Решение за разрешување и именување на член во управниот одбор на ЈКП „Комуналец“ -Прилеп.

- Решение за разрешување и именување на член во Надзорниот одбор на ЈКП „Водовод и канализација“-Прилеп.

- Решение за именување претставник на Општина Прилеп во Училишниот одбор на СОЕПТУ „Кузман Јосифоски-Питу“-Прилеп.

- Решение за именување претставник на Општина Прилеп во Училишниот одбор на ООУ „Кире Гаврилоски-Јане“-Прилеп, пред да отворам претрес го најавувам претседателот на Комисија за мандатни прашања избори и именување, г-дин Валентин Божиноски да го поднесе извештајот по однос на овие точки. Повелете г-дине Божиноски.

**ВАЛЕНТИН БОЖИНОСКИ:**

Ви благодарам Претседателке.

Комисија за мандатни прашања избори и именувањa одржа седница вчера со дневниот ред што го прочитавте за да не губиме време да не ги повторувам точките, да со четири точки.

По првата точка: Предлог - Решение за разрешување и именување на член во управниот одбор на ЈКП „Комуналец“- Прилеп до Комисијата беше доставено Решение за разрешување на Зоран Јовески од член во Управниот одбор на ЈКП „Комуналец“- Прилеп врз основа на негова неотповиклива оставка.

Комисијата предлага за член во Управниот одбор на ЈКП „Комуналец“ – Прилеп да се именува Виктор Талески, дипломиран економист со 3 гласа „за“ и 1 „воздржан“.

По втората точка: Предлог - Решение за разрешување и именување на член во Надзорниот одбор на ЈКП „Водовод и канализација“-Прилеп исто така беше доставено Решение за разрешување на Антонио Јованоски од член во Надзорниот одбор на ЈКП „Водовод и канализација“-Прилеп врз основ на негова неотповиклива оставка. Така да, за член во Надзорен одбор во ЈКП „Водовод и канализација“- Прилеп, Комисијата предлага да се именува Дарко Стеваноски, дипломиран правник.

По третата точка: Предлог - Решение за именување претставник на Општина Прилеп во Училишниот одбор на СОЕПТУ „Кузман Јосифоски-Питу“-Прилеп, Комисијата предлага да биде член на Училишен одбор Јованка Велјаноска, дипломиран професор по математика исто така со 3 гласа „за“ и 1 „воздржан“.

По четвртата точка од дневниот ред: Предлог - Решение за именување претставник на Општина Прилеп во Училишниот одбор на ООУ „Кире Гаврилоски-Јане“-Прилеп, Комисијата предлага да остане Билјана Василеска – Крстеска, дипломиран економист исто така со 3 гласа „за“ и 1 „воздржан“. Благодарам.

**ЕЛЕНЧЕ ТАШКОВСКА:**

Ви благодарам г-дине Божиноски. Отворам претрес по точките. Дали некој од членовите на Советот бара збор?

Бидејќи никој не се јавува за збор ги молам членовите на Советот, секој поедничено да се изјаснат.

Кој е „за“ усвојување на Решение за разрешување и именување на член во управниот одбор на ЈКП „Комуналец“ Прилеп?

Кој е „против“, кој е „воздржан“?

 Еленче Ташковска „за“, Јулијана Цековска „за“, Зорица Кочоска „за“, Светлана Велеска „за“, Тони Камчески „за“, Никола Багески „за“, Елизабета Сурлаџија „за“, Адем Мамудоски „за“, Валентин Божиноски „за“, Александар Чапкуноски „за“, Хари Шојлески „за“, Жарко Северкоски „за“, Кире Тинтоски „за“, Ивона Кузмановиќ „за“, Александар Китаноски „за“, Дејан Проданоски, Борче Јовчески„воздржан“, Ирена Стерјовска – Локвенец „воздржана“, Кирил Ѓорѓиески (пиша во чет) „воздржан“, Јулијана Силјаноска „воздржана“, Виктор Здравески „воздржан“, Андријана Ристеска „воздржана“, Винета Лозаноска „воздржана“, Никола Габроски „воздржан“, Сами Ајдини „воздржан“, Кети Бикоска „воздржана“.

 15 членови на Советот гласаа „за“ и 10 „воздржан“.

 Констатирам дека со 15 гласови „за“ и 10 „воздржани“, Решението е усвоено.

Кој е „за“ усвојување на Решение за разрешување и именување на член во Надзорниот одбор на ЈКП „Водовод и канализација“-Прилеп?

Кој е „против“, кој е „воздржан“?

 Еленче Ташковска „за“, Јулијана Цековска „за“, Зорица Кочоска „за“, Светлана Велеска „за“, Тони Камчески „за“, Никола Багески „за“, Елизабета Сурлаџија „за“, Адем Мамудоски „за“, Валентин Божиноски „за“, Александар Чапкуноски „за“, Хари Шојлески „за“, Жарко Северкоски „за“, Кире Тинтоски „за“, Ивона Кузмановиќ „за“, Александар Китаноски „за“, Дејан Проданоски, Борче Јовчески„воздржан“, Ирена Стерјовска – Локвенец „воздржана“, Кирил Ѓорѓиески (пиша во чет) „воздржан“, Јулијана Силјаноска „воздржана“, Виктор Здравески „воздржан“, Андријана Ристеска „воздржана“, Винета Лозаноска „воздржана“, Никола Габроски „воздржан“, Сами Ајдини „за“, Кети Бикоска „воздржана“.

 16 членови на Советот гласаа „за“ и 8 „воздржан“.

 Констатирам дека со 16 гласови „за“ и 8 „воздржани“, Решението е усвоено.

 Кој е „за“ усвојување на Решение за именување претставник на Општина Прилеп во Училишниот одбор на СОЕПТУ „Кузман Јосифоски-Питу“-Прилеп?

Кој е „против“, кој е „воздржан“?

 Еленче Ташковска „за“, Јулијана Цековска „за“, Зорица Кочоска „за“, Светлана Велеска „за“,Тони Камчески „за“, Никола Багески „за“, Елизабета Сурлаџија „за“, Адем Мамудоски „за“, Валентин Божиноски „за“, Александар Чапкуноски „за“, Хари Шојлески „за“, Жарко Северкоски „за“, Кире Тинтоски „за“, Ивона Кузмановиќ „за“, Александар Китаноски „за“, Дејан Проданоски, Борче Јовчески „воздржан“, Ирена Стерјовска – Локвенец „воздржана“, Кирил Ѓорѓиески (пиша во чет) „воздржан“, Јулијана Силјаноска „воздржана“, Виктор Здравески „воздржан“, Андријана Ристеска „воздржана“, Винета Лозаноска „воздржана“, Никола Габроски „воздржан“, Сами Ајдини „воздржан“, Кети Бикоска „воздржана“.

 15 членови на Советот гласаа „за“ и 9 „воздржан“.

 Констатирам дека со 15 гласови „за“ и 9 „воздржани“, Решението е усвоено.

 Кој е „за“ усвојување на Решение за именување претставник на Општина Прилеп во Училишниот одбор на ООУ „Кире Гаврилоски-Јане“-Прилеп?

Кој е „против“, кој е „воздржан“?

 Еленче Ташковска „за“, Јулијана Цековска „за“, Зорица Кочоска „за“, Светлана Велеска „за“, Тони Камчески „за“, Никола Багески „за“, Елизабета Сурлаџија „за“, Адем Мамудоски „за“, Валентин Божиноски „за“, Александар Чапкуноски „за“, Хари Шојлески „за“, Жарко Северкоски „за“, Кире Тинтоски „за“, Ивона Кузмановиќ „за“, Александар Китаноски „за“, Дејан Проданоски, Борче Јовчески „воздржан“, Ирена Стерјовска – Локвенец „воздржана“, Кирил Ѓорѓиески (пиша во чет) „воздржан“, Јулијана Силјаноска „воздржана“, Виктор Здравески „воздржан“, Андријана Ристеска „воздржана“, Винета Лозаноска „воздржана“, Никола Габроски „воздржан“, Сами Ајдин „воздржан“, Кети Бикоска „воздржана“.

 15 членови на Советот гласаа „за“ и 9 „воздржан“.

 Констатирам дека со 15 гласови „за“ и 9 „воздржани“, Решението е усвоено.

По **ОСУМНАЕСЕТТАТА** точка од дневниот ред: - Одлука за давање согласност на Статут на ЈОУ Градска Библиотека „Борка Талески“- Прилеп, пред да отворам претрес го повикувам (најавувам) претседателот на Комисија за статут и прописи, г-дин Кире Тинтоски да го поднесе извештајот по однос на оваа точка. Повелете г-дине Тинтоски.

**КИРЕ ТИНТОСКИ:**

Ти благодарам почитувана Претседателке. Почитувани колеги советници и гости, Комисијата за статут и прописи ја разгледа и оваа Предлог - Одлука за давање согласност на Статут на ЈОУ Градска Библиотека „Борка Талески“- Прилеп и по расправата со 3 гласа „за“ и 1 „воздржан“ истата ја усвои. Само едно кратко, истата ја добивме во материјалите, да укажам на тоа зошто станува збор и до каде се промените. Значи станува збор за мала промена во логото, станува збор и во адресата, односно истата библиотека добива и број додека беше без број, има и некои промени, односно проширени дејности како што се околу издавањето на списанијата,организирање на кусеви по странски јазици, трговија на мало со книги, весници, се разбира специјализирани продавници и некои други промени. И како што кажав, Комисијата со 3 гласа „за“ и 1 „воздржан“ на Советот му предлага истата да биде усвоена во предложениот текст. Ви благодарам.

**ЕЛЕНЧЕ ТАШКОВСКА:**

Ви благодарам г-дине Тинтоски. Отворам претрес по точката. Дали некој од членовите на Советот бара збор?

Бидејќи никој не се јавува за збор ги молам членовите на Советот, секој поедничено да се изјаснат.

Кој е „за” усвојување на Одлука за давање согласност на Статут на ЈОУ Градска Библиотека „Борка Талески“- Прилеп?

Кој е „против“, кој е „воздржан“?

 Јулијана Цековска „за“, Зорица Кочоска „за“, Светлана Велеска „за“, Тони Камчески „за“, Никола Багески „за“, Елизабета Сурлаџија „за“, Адем Мамудоски „за“, Валентин Божиноски „за“, Александар Чапкуноски „за“, Хари Шојлески „за“, Жарко Северкоски „за“, Кире Тинтоски „за“, Ивона Кузмановиќ „за“, Александар Китаноски „за“, Дејан Проданоски, Борче Јовчески „воздржан“, Ирена Стерјовска – Локвенец „воздржана“, Кирил Ѓорѓиески (пиша во чет) „воздржан“, Јулијана Силјаноска „воздржана“, Виктор Здравески „воздржан“, Андријана Ристеска „воздржана, Винета Лозаноска „воздржана“, Никола Габроски „воздржан“, Сами Ајдин, Ајдини, Кети Бикоска „воздржана“.

 14 членови на Советот гласаа „за“ и 8 „воздржан“.

 Констатирам дека со 14 гласови „за“ и 8 „воздржани“, Одлуката е усвоена.

По **ДЕВЕТНАЕСЕТТАТА и ДВАЕСЕТТАТА** точкаод дневниот ред: - Одлука за давање согласност на Правилник за измена и дополнување на Правилникот за систематизација на работните места во Јавната општинска установа за деца- Детска градинка „Наша Иднина“ Прилеп, бр.01-134/1 од 12.06.2019 година и Правилникот за измена и дополнување на систематизација на работните места во Јавната општинска установа за деца-Детска градинка „Наша Иднина“ Прилеп, бр.01-229/1 од 23.12.2020 година; и

- Одлука за давање согласност на Одлуката за бројот на деца кои ќе бидат згрижени во воспитните групи за деца, во ЈОУДГ „Наша иднина“ Прилеп. Пред да отворам претрес го најавувам претседателот на Комисија за статут и прописи г-дин Кире Тинтоски и претседателката на Комисија за општествени дејности и правата на децата, г-цата Ивона Кузмановиќ да го поднесат извештајот по однос на овие точки. Повелете г-дине Тинтоски, па потоа г-ца Ивона Кузмановиќ .

**КИРЕ ТИНТОСКИ:**

Благодарам почитувана Претседателке. Почитувани колеги советници Комисијата за статут и прописи ја разгледа и оваа Предлог- Одлука за давање согласност на Правилник за измена и дополнување на Правилникот за систематизација на работните места во Јавната општинска установа за деца- Детска градинка „Наша Иднина“ -Прилеп, бр.01-134/1 од 12.06.2019 година, значи Комисијата ја разгледа и со 3 гласа „за“ и 1 „воздржан“, истата ја усвои. Имено станува збор за промена во делот за образованието, односно видот на образование на звањето помлад соработник со назив на работно место сметководител со шифра на работно место ДЕ 3 и истата значи се додава, покрај економски науки, се додаваат и зборовите: „организациони науки и менанџмент“ и во работните задачи и обврски се додаваат исто така и: „учествува во спроведување на постапките за јавните набавки“. Како што кажав Комисијата ја разгледа оваа точка иистата со 3 гласа „за“ и 1 „воздржан“ ја усвои и на Советот му предлага истата да биде усвоена во предложениот текст. Благодарам. Повелете г-ѓице Ивона Кузмановиќ.

**ЕЛЕНЧЕ ТАШКОВСКА:**

Благодарам г-дине Тинтоски.

**ИВОНА КУЗМАНОВИЌ:**

Ви благодарам почитувана Претседателке, почитуван Градоначалник и останати присутни.

Комисијата за општествени дејности и заштита на правата на децата, која се одржа на 26.95.2021 година, ја разгледа Предлог - Одлуката за давање согласност на Одлуката за бројот на деца, кои ќе бидат згрижени во воспитните групи за деца, во ЈОУДГ „Наша иднина“ Прилеп. Се однесува на групите за деца до 2 години, да имаат максимум 15 деца и двајца вработени во смена и групите со деца од 2 до 10 години да имаат максимум 20 деца и двајца вработени во смена. Комисијата со 3 гласа „за“ ја усвои точката и на Советот му предлага да биде усвоена во предложениот текст.

**ЕЛЕНЧЕ ТАШКОВСКА:**

Благодарам г-ѓице Кузмановиќ. Отворам претрес по точките. Дали некој од членовите на Советот бара збор?

**ИРЕНА СТЕРЈОВСКА – ЛОКВЕНЕЦ:**

Јас Претседателка.

**ЕЛЕНЧЕ ТАШКОВСКА:**

Повелете г-ѓо Ирена Стерјовска – Локвенец.

**ИРЕНА СТЕРЈОВСКА – ЛОКВЕНЕЦ:**

Со оглед на тоа што предлагачот на овие материјали е присутен, го гледаме директорот на градинките, да ни ја појасни попрецизно потребата за измени за точката за систематизацијата.

**ЕЛЕНЧЕ ТАШКОВСКА:**

Ви благодарам г-ѓо Стерјовска – Локвенец. Представник од детски градинки повелете г-дине Тодороски.

**ОРЦЕ ТОДОРОСКИ:**

Овие измени се направени со цел спрема бројот на децата, капацитетите што ги има установата да примиме доволен број на административни работници, бидејќи по протокол ние што е од страна на Министерството за труд и социјална политика треба да имаме 5, а ние сме само тројца. И сега покрај другите одредби треба да ги исполнува и овие значи за економски науки, организациони науки и менанџмент. А што се однесува до другата точка, според Одлука на Влада се зголемува... бидејќи пандемијата е да речеме при крај, се зголемуваат воспитните групи од 12 на 15 деца во јасли, а другите од 2 до 10 години се зголемуваат од 15 на 20 деца. Значи по 5 и од другиве по 3 деца се зголемуваат во воспитните групи. Тоа е сета работа и сето тоа треба да биде поминато од страна на Советот и поздравено од вас со Одлука за да биде веродостојно и законито.

**ЕЛЕНЧЕ ТАШКОВСКА:**

Ви благодарам г-дине Тодороски. Дали некој друг се јавува за збор? Г-ѓо се јавувате за реплика? Во ред сите ќе имате можност да се јавите.Повелете г-ѓо Стерјовска реплика.

**ИРЕНА СТЕРЈОВСКА – ЛОКВЕНЕЦ:**

Јас како што разбрав директоре промените во Систематизацијата се за да нправите нови вработувања уште нови две дополнителни вработувања.

**ОРЦЕ ТОДОРОСКИ:**

Вака сега, ние мораме да бидеме екипирани за да можема да ја извршуиваме работата спрема бројот на децата и спрема бројот на објектите. Ние сме мањак на вработени лица и затоа сакаме личностите што ќе бидат примени, што ќе бидат примени во установата да ја обавуваат работата со договор на дело. Затоа се воведува и организација и финансирање и да знае јавни набавки за да ни се олесни работата. Затоа е со повеќе подточки и затоа се менува нова Систематизацијата.

**АНДРИЈАНА РИСТЕСКА:**

Јас Претседателке.

**ЕЛЕНЧЕ ТАШКОВСКА:**

Повелете г-ѓо Ристеска.

**АНДРИЈАНА РИСТЕСКА:**

Би сакала директорот да го прашам. Еве почнува помалку да се зголемува бројот на децата во групите, па сакам да прашам каква е безбедносната состојба во градинките. Дали има заболени деца, во која насока оди состојбата и дали е безбедно да се зголеми бројот?

**ОРЦЕ ТОДОРОСКИ:**

Вака сега, да ве информирам дека последниот ден ни дојде последната заразена од Ковид 19. Значи вработени повеќе немаме заболени. Деца немаме воопшто заболени и ова оди и затоа е зголемување од страна на Комисијата за заразни болести да се зголеми бројот на деца во воспитните групи. Значи да бидете сигурни сите објекти се дезинфицирани сега пред некој ден и тоа по втор пат дезинфекција, дезинсекција и дератизација е извршена од страна на Заводот за здравствена заштита. Дека има толку многу заинтересирани за деца да идат во градинка, дури може да се зголеми фазла од 20, оти нашите градинки беа со деца од 30 – 40 во воспитна група. Значи да резимираме. Градинките се безбедни, децата се што е можно повеќе надвор, не седат во занимална и средено е се и нема никаков проблем од страна на заразниве болести како што беше Ковид 19.

**ЕЛЕНЧЕ ТАШКОВСКА:**

Ви благодарам г-дине Тодороски. Дали некој се јавува за збор?

**САМИ АЈДИНИ:**

Јас сакав да земам збор, но тоа што сакав да го слушнам го слушнав. Дали ќе може да прашам само дополнително? Дали врз основа на Одлуката на Комисијата за заразни болести, која што е стасана до Детската градинка „Наша иднина“ ја имаме во материјалите? Пошто јас не ја видов и да ја видиме таа одлука, која што треба сега ние да ја донесеме за зголемување на бројот, кој што и треба да ја поминеме врз основа на... од 15 на 20 и дали е дозволливо? Затоашто ние не можеме да донесеме некоја одлука за која што немаме некој документ од Комисијата за заразни болести. Така да прво мораме да ја имаме Одлуката од Комисијата за заразни болести, па после ние да донесеме одлука, значи мора да запазиме некои процедури. Фала ви. Инаку со секоја почит кон директорот за сработеното и организирањето.

**ЕЛЕНЧЕ ТАШКОВСКА:**

Ви благодарам г-дине Ајдини, вашето процедурално делување повеќе ова овде е околу постаувањето на материјалот. Доколку имате, а сигурно ја имате бидејќи е одлука на Влада ја проследивме пред неколку седници, да ни ја испратите на сите советници г-дине Тодоровски.

**ОРЦЕ ТОДОРОСКИ:**

Ја има во „Службен весник на РМ“ само треба да ви го испратам, еве сега Наташа ќе ми каже „Службениот весник бр.106“.

**ЕЛЕНЧЕ ТАШКОВСКА:**

Во ред е г-дине Тодороски ќе ни ја испратите до Совет.

**ОРЦЕ ТОДОРОСКИ:**

Во ред, скенирана и пратена ќе ви биде одлуката.

**ЕЛЕНЧЕ ТАШКОВСКА:**

Ќе се препрати до сите советници за да нема дилема дека сето ова се прави врз основа на закони.

Ви благодарам. Дали некој друг од членовите на Советот бара збор?

**АНДРИЈАНА РИСТЕСКА:**

Јас уште еднаш како контра реплика ако може?

**ЕЛЕНЧЕ ТАШКОВСКА:**

Повелете г-ѓо Андријана реплика.

**АНДРИЈАНА РИСТЕСКА:**

 Пошто е тука директорот, го снемуваше гласот и не можев да го слушнам

Целосно. Незнам дали кажа во насока на тоа како е имунизацијата на вработените и до кое ниво е дојдена. Дали се имунизирани? Благодарам.

**ЕЛЕНЧЕ ТАШКОВСКА:**

 Ова би било повеќе прашање. Повелете г-дине Тодороски. Уклучете микрофон г-дине Тодороски за да ве слушаме.

**ОРЦЕ ТОДОРОСКИ:**

Сите вработени од страна на Министерството има протокол. Прво беа негователките, а потоа по одреден временски период и васпитачките. Васпитачките и негователките се сите вакцинирани по прв пат, а има и од воспитачките кои што се по втор пат вакцинирани и така да воспитниот кадар ни е вакциниран. Што се однесува до другите чекаме протокол кога ќе бидеме викнати. Значи сето е со список организирано од Министерството за труд и социјална политика и од Министерството за здравство. Значи тие било кога ќе не викнат било во Прилеп, било... оти досега во Скопје се одеше за вакцинирање, ама пошто имаме сега вакцинален пункт во Прилеп, можеме да се вакцинираме и овдека со одлука на министерството наше и Министерството за здравство.

 **АНДРИЈАНА РИСТЕСКА:**

 Ви благодарам.

 **ЕЛЕНЧЕ ТАШКОВСКА:**

 Ви благодариме г-дине Тодороски. Дали некој друг се јавува за збор?

Бидејќи никој не се јавува за збор ги молам членовите на Советот, секој поедничено да се изјаснат.

Кој е „за“ усвојување на Одлука за давање согласност на Правилник за измена и дополнување на Правилникот за систематизација на работните места во Јавната општинска установа за деца Детска градинка „Наша Иднина“ Прилеп, бр.01-134/1 од 12.06.2019 година и Правилникот за измена и дополнување на систематизација на работните места во Јавната општинска установа за деца-Детска градинка „Наша Иднина“ Прилеп, бр.01-229/1 од 23.12.2020 година?

Кој е „против“, кој е „воздржан“?

 Еленче Ташковска „за“, Јулијана Цековска „за“, Зорица Кочоска „за“, Светлана Велеска „за“, Тони Камчески „за“, Никола Багески „за“, Елизабета Сурлаџија „за“, Адем Мамудоски „за“, Валентин Божиноски „за“, Александар Чапкуноски „за“, Хари Шојлески „за“, Жарко Северкоски „за“, Кире Тинтоски „за“, Ивона Кузмановиќ „за“, Александар Китаноски „за“, Дејан Проданоски, не е вратен, Борче Јовчески„воздржан“, Ирена Стерјовска – Локвенец „воздржана“, Кирил Ѓорѓиески (пиша во чет) „воздржан“, Јулијана Силјаноска „воздржана“, Виктор Здравески не е тука, Андријана Ристеска „воздржана“, Винета Лозаноска „воздржана“, Никола Габроски „воздржан“, Сами Ајдин, „за“, Кети Бикоска „воздржана“.

 16 членови на Советот гласаа „за“ и 8 „воздржан“.

 Констатирам дека со 16 гласови „за“ и 8 „воздржани“, Одлуката е усвоена.

Кој е „за” усвојување на Одлука за давање согласност на Одлуката за бројот на деца кои ќе бидат згрижени во воспитните групи за деца, во ЈОУДГ „Наша иднина“ - Прилеп?

Кој е „против“, кој е „воздржан“?

 Еленче Ташковска „за“, Јулијана Цековска „за“, Зорица Кочоска „за“, Светлана Велеска „за“, Тони Камчески „за“, Никола Багески „за“, Елизабета Сурлаџија „за“, Адем Мамудоски „за“, Валентин Божиноски „за“, Александар Чапкуноски „за“, Хари Шојлески „за“, Жарко Северкоски „за“, Кире Тинтоски „за“, Ивона Кузмановиќ „за“, Александар Китаноски „за“, Борче Јовчески„воздржан“, Ирена Стерјовска – Локвенец „воздржана“, Кирил Ѓорѓиески (пиша во чет) „воздржан“, Јулијана Силјаноска „воздржана“, Виктор Андријана Ристеска „воздржана“, Винета Лозаноска „воздржана“, Никола Габроски „воздржан“, Сами Ајдини, „за“, Кети Бикоска „воздржана“.

 16 членови на Советот гласаа „за“ и 8 „воздржан“.

 Констатирам дека со 16 гласови „за“ и 8 „воздржани“, Одлуката е усвоена.

5 минути пауза и продолжуваме.

(После паузата)

По **ДВАЕСЕТИПРВАТА** точка од дневниот ред: - Одлука за давање согласност на финансискиот извештај за приходи и трошоци на ЈОУ Дом за стари лица „Киро Крстески-Платник“- Прилеп за период од 01.01.2021 година до 31.03.2021 година, пред да отворам претрес го најавувам претседателот на Комисија за финансирање и буџет, г-дин Александар Китаноски да го поднесе извештајот по однос на оваа точка. Повелете г-дине Китаноски.

**АЛЕКСАНДАР КИТАНОСКИ:**

Ви благодарам Претседателке. На сметката 903-10, односно приходи од блок дотации во ЈОУ Дом за стари лица „Киро Крстески-Платник“- Прилеп за период од 01.01.2021 година остварени се приходи во износ од 2.715.031 денар, додека на сметката од финансирачки активности остварени се приходи од 6.916.429 денари, односно вкупно приходи од 9.631.460 денари. Расходите се на износ од 6.749.076 денари. Комисија за финансирање и буџет со 4 гласа „за“ и 1 „воздржан“ го усвои Кварталниот извештај за првото тромесечие од 2021 година на Домот за стари лица „Киро Крстески-Платник“- Прилеп. Ви благодарам.

**ЕЛЕНЧЕ ТАШКОВСКА:**

Ви благодарам г-дине Китаноски. Отворам претрес по точката.

Дали некој од членовите на Советот бара збор?

Бидејќи никој не се јавува за збор ги замолувам членовите на Советот, секој поедничено да се изјаснат.

Кој е „за“ усвојување на Одлука за давање согласност на финансискиот извештај за приходи и трошоци на ЈОУ Дом за стари лица „Киро Крстески-Платник“- Прилеп за период од 01.01.2021 година до 31.03.2021 година?

Кој е „против“, кој е „воздржан“?

 Еленче Ташковска „за“, Јулијана Цековска „за“, Зорица Кочоска „за“, Светлана Велеска „за“, Тони Камчески „за“, Никола Багески „за“, Елизабета Сурлаџија „за“, Адем Мамудоски „за“, Валентин Божиноски „за“, Александар Чапкуноски „за“, Хари Шојлески „за“, Жарко Северкоски „за“, Кире Тинтоски „за“, Ивона Кузмановиќ „за“, Александар Китаноски „за“, Борче Јовчески„воздржан“, Ирена Стерјовска – Локвенец „воздржана“, Кирил Ѓорѓиески (пиша во чет) „воздржан“, Јулијана Силјаноска „воздржана“, Андријана Ристеска „воздржана“, Винета Лозаноска „воздржана“, Никола Габроски „воздржан“, Сами Ајдини, „воздржан“, Кети Бикоска „воздржана“.

 15 членови на Советот гласаа „за“ и 9 „воздржан“.

 Констатирам дека со 15 гласови „за“ и 9 „воздржани“, Одлуката е усвоена.

По **ДВАЕСЕТИВТОРАТА** точка од дневниот ред: - Одлука за давање согласност на Годишен план за измена на Годишниот план за вработување во 2021 година, на ЈКП „Комуналец“- Прилеп, пред да отворам претрес го најавувам претседателот на Комисија за финансирање и буџет, г-дин Александар Китаноски да го поднесе извештајот по однос на оваа точка. Повелете г-дине Китаноски.

**АЛЕКСАНДАР КИТАНОСКИ:**

Благодарам Претседателке.

На вчерашната седница на Комисија за финансирање и буџет беа разгледани Измените на Годишниот план за вработување во 2021 година, на ЈКП „Комуналец“- Прилеп. Од страна на Управниот одбор на ова ЈКП донесена е Одлука под број 02-824/2 со која се усвоени Измените на Годишниот план. Потребите од овие измени ги образложи директорот на ова ЈКП при што потенцира дека истите се потребни поради зголемениот обем на работа на претпријатието, потоа потребата од одржување на реновираниот градски стадион, како и ангажирање на дополнителни лица за вештачкиот терен. Исто така и потреба од ангажирање на дополнителни лица, кои ќе работат во шинтерската служба. Во Измените на овој Годишен план планирани се 30 вработувања од кои 20 се по основ на пензионирање. Комисија за финансирање и буџет со 4 гласови „за“ и 1 „воздржан“ ги усвои Измените на Годишниот план. Ви благодарам.

**ЕЛЕНЧЕ ТАШКОСКА:**

Благодарам г-дине Китаноски.Отворам претрес по точката.

Дали некој од членовите на Советот бара збор?

**САМИ АЈДИНИ:**

Јас се јавувам Претседателке.

**ЕЛЕНЧЕ ТАШКОСКА:**

Повелете г-дине Ајдини.

**САМИ АЈДИНИ:**

Почитувана Претседателке мислам дека ме слушате добро пошто денеска многу прекини. Вака ја имам две конкрени прашања до ЈК „Комуналец“ мислам дека директорот или некој ќе ми одговори, кој што ги гледам во табелите. Јас според мене мислам дека не е реално, а така да можеби ќе има објаснување. Во табелата во тековната година во опис и моментално вработени во институцијата каде што се вика дека врз основа на македонци, турци, срби, власи и роми, во табелата на роми има 45. Според мене морам да прашам сигурно од евиденција на книгите кои што ги имаат и кои им се со договори или директно вработени, според мене само роми во ЈКП „Комуналец“ мислам дека бројката не е реална. Мислам дека е многу поголема бројката. А ако е поголема и не е внесена зошто е така или по некој друг договор се и не се ставени во табелата да ни се даде објаснување. И вториот дел кој што е многу директно и мене лично ми засмета, а тоа е во дел 3 табела 6 каде што се работните места, вика раководител на Сектор паркови и зеленило, месеци 12, колкав буџет е потребен вика 53.494, јас мислам дека ова е огромна сума на плата и конкуренција можеби и на Градоначалникот, ако грешам нека ме исправат. Каде што навистина ова, ако има образложение добро да ми се даде, а доколку нема мислам дека треба да се направи како е по систематизација незнам, а незнам и колкави се платите на „Комуналец“, но знам колку се платите на вработените, знам колку се трошковите од прилика, но за „Паркови и зеленило“ незнам колкава е тежината на раководителот кој зема скоро 54.000 денари. Навистина можеби треба едно објаснување да ни се објасни за што гласаме, што донесуваме како одлука, можеби директорот ќе ни објасни. Додека за некои лица кои што навистина се изложени на сонце, ни го чистат градот, а земаат по 18 -20.000 денари и едвај преживуваат. Така да верувам дека ќе имам објаснување, па дополнително ќе се вклучам на реплика сигурно со објаснувањето. Ви благодарам.

**ЕЛЕНЧЕ ТАШКОВСКА:**

Ви благодарам г-дине Ајдини. Представник од ЈКП „Комуналец“ имаше тука со нас, кој би го образложувал. Повелете г-дине Велески.

**САШО ВЕЛЕСКИ:**

Поздрав до сите советници, поздрав до вас Претседателке не Совет. Благодарам на советникот Ајдини за прашањата, ќе се потрудам да му одговорам и ќе бидам прецизен.Бројот на вработени роми 45 тоа се податоци кои се однесуваат на онлајн калкулаторот балансер поставен на локацијата, балансер на Министерството за информатичко општество и администрација во Скопје. Сета оваа постапка и Правилник за дополнување, Измена и дополнување на Годишниот план за вработување на база на писмена писмена согласност од тоа Министерство, каде што составен дел е и овој балансер каде што точно се наведени бројките за вип локацијата колку се македонци, албанци, турци, срби итн. и роми. Бројката е таа кои се вработувања на неопределено време. И сакам да му укажам на почитуваниот советник дека само во Јануари месец имаше примања и добивање на решенија на неопределено време на повеќе наши сограѓани од ромска националност, така да мислам дека и едни од подобрите работници се и оној број кој што е наведен е вистинскиот број. Исто така овој период се дополнително работно ангажирани на договор на определено време оти сезонските активности и Оперативната програма поголем број на извршители од ромска националност по распишан оглас, а исто така и према Планот за вработување и моментално се ангажирани извршители преку Агенцијата за времени вработувања така да советникот ја има целосната бројка и верувам дека овие 45 се повеќе, повремени вработувања, сезонски вработувања и преку Агенцијата за вработување и таа бројка е точна.Во однос на висината на платата, значи платата, бодовите по одредени извршители и раководители по сектори не е променета подог период во ЈКП „Комуналец“, значи бодната ставка по одредени работни места е таа. Овие се бруто плати кои што се наведени во циркуларниов образец, така да мора да се наведат бруто платите месечно и на колку месеци се планира да бидат ангажирани. Колку е висока и бодовната ставка е дел за дискусија која што кажав со години таа бодовна систематизција е важечка во ЈКП. За информација ваша и на почитуваниот советник, платата во ЈКП „Комуналец“ се покачи минатиот месец ради усогласување со минималната плата. И према бодовната распределба на работните места тие се бодовите и вредноста на бруто платата која што е наведена во Планот. Значи ова место Раководител на Секор на „Паркови и зеленило“ заедно со Раководителот на селектирање и одведување на отпад и Економско-правниот раководител се трите водечки места веднаш под директорот на ЈКП. Значи тоа е второ место по хиерархија во „Комуналец“, ако се одбијат придонесите кои што се плаќаат на таа плата, ќе видите дека не е 53.000 туку е пониско и одговара на обемот на работа кој што го има моментално, а во споредба со други комунални претпријатија треба да кажеме дека и таа плата и према она што се работи на таа функција и одговорност, е ниска во однос на други комунални претпријатија. А во однос на другите примања кажав дека примањата во „Комуналец“ сега ги усогласивме према минималната плата, значи нема под или блиску до минималната плата. Се прават напори што може повеќе да се стимулираат работниците, кои што стварно ги исполнуваат своите работни задачи, така да во пракса е прекупат на стимулирање на одредени добри извршители и исполнителни извршители во комуналното претпријатие секогаш да бидат стимулирани. Бидете убедени дека во ЈКП никој не е оштетен према она што го работи. И друга работа е што треба да ја спомниме, оваа година правиме напори да сервисираме и заостанатите обврски по однос на К15, новогодишен додаток и јубилејни награди од минатата година, така да секој месец исплаќаме рати на сите вработени за заостанати обврски од минатата година. Мислам дека за брзо време ќе ги завршиме, за да почниме со обврските кои ги планираме за оваа година. Значи работникот ни е на примарно место, знаеме дека успешноста и исполнетоста на работата во ЈКП и завршување на Оперативната програма зависи од задоволни работници. Можам да кажам дека за разлика од минатото, водиме грижа повеќе да бидат задоволни со примањата. Можностите се тие и повеќе пати имам споменато дека во некои подобри времиња дека ситуацијата воопшто и во државата економската економија ќе се подобри, ќе бараме и некои корекции на цени кои што се далеку од реалните од 2009 година со покачување како Советот на Општина Прилеп со консензус ги донесе, така и можностите за покачување и на платата и на општите работници и оперативци на терен секако би одело по нагорна линија. За повеќе детали можам да одговорам и дополнително.

**ЕЛЕНЧЕ ТАШКОВСКА:**

Ви благодарам г-дине Велески. И дали некој друг се јавува за збор?

**САМИ АЈДИНИ:**

Јас почитувана Претседателке, реплика.

**ЕЛЕНЧЕ ТАШКОВСКА:**

Повелете г-дине Ајдини реплика.

**САМИ АЈДИНИ:**

Во делот на репликата ќе бидам краток зошто врз основа на балансерот кога ја глегаме бројката од 254 со 45 внесени во системот за информатичко општество, ќе ги симнам не е проблем, значи ќе ги видам, ќе ги најдам, ќе ги симнам не е проблем и ќе ги имам документите ќе ги воочиме. Сакам да ја добијам листата на вработени комплетно која што ја има, пошто тие ја имаат електронски. Добро е да ја имаме листата на вработени или на ангажирани лица, кои што ги имаат, а со тоа верувам и во ова што ни го воочува сега директорот, а верувам во тоа, ќе ги имам документите како доказен материјал кои сакам да ги имам како советник, како лице, како граѓанин на Општина Прилеп за да направам споредба што навистина мислам дека заслужуваме да бидеме повеќе информирани и да имаме поголема документација за која што гласаме. Искрено во делот на платата не сум задоволен, директорот кој што го даде објаснувањето затоа што врз основа на незнам кои одлуки и... и добро е директорот што кажа дека ова се провлекува години и години, така да мора да се знае што е јавно претпријатие, што е институција, што е администрација итн. И да се направи некоја регулатива можеби комплетна во вкупната бројка која што се гледа како плата на еден раководител на Сектор за паркови, можеби има голем ангажман, можеби се ангажира, ги раководи, ги гледа, излегува од кола итн. Можеби колата не ја вози низ градот, пешки оди од парк до парк, ги разгледува работите итн., навистина ја има тежината, па така да ја заслужува платата. Само дополнително како реплика за еднократно едно прашање до директорот. Дали е задоволен од работата, а комплетно зборувам на шефовите и директорите што ги има, не на работниците, колку се одржуваат возилата на „Комуналец“, кои што шефовите ги возат и дали после работното време се користат истите коли за сопствени потреби? Директно прашање до директорот, ви благодарам.

**ЕЛЕНЧЕ ТАШКОВСКА:**

Благодарам г-дине Ајдини. Директоре Велески ги слушнавте прашањата, предпоставувам можете да одговорите. А пред да одговори г-динот Велески, малку околу она што беше сугестија на г-динот Ајдини.

Значи ние како советници слободно можеме да ги посетиме сите јавни претпријатија и институции и сите отворени прашања и дилеми кои што ги имаме на лице место можеме секогаш да ги расчистуваме, да не чекаме секогаш само седница и советничко прашање, па да чекаме одговори. Значи слободно Ве повикувам, Ве охрабтувам како советници, посетувајте ги јавните претпријатија и институциите, кои што се под надлежност на ЛС и на Советот, давајте ваши сугестии и на тој начин ќе партиципираме и во подобрувањето и на работата на овие претпријатија. Повелете г-дине Велески се извинувам за упаѓањето во зборот.

**САШО ВЕЛЕСКИ:**

Почитувана Претседателке, почитуван советник, значи не е така како што кажувате. Треба да дојдете тука и да ги видите кои се работните обврски на дотичното работно место, тоа место е второ место во ЈКП по хиерархија и колку се обврските на тоа место можам да ви ги прочитам сега ако сакате, а можете и утре кога ќе дојдете да ви го дадам и списокот на вработени роми, пошто барате еве на роми и на сите вработени. Незнам да провериме дали можеме јавно да ги објавуваме бројот на вработени мислам по име и презиме или можеме на лице место да ви кажеме, сепак треба да провериме.

**САМИ АЈДИНИ:**

Не смеете јавно согласно Законот за лични податоци.

**САШО ВЕЛЕСКИ:**

Да, ќе дојдете тука слободно ќе го видиме. Значи под јавно зеленило... значи сите јавни прометни површини се во надлежност на ова раководно место. Не само „Паркови и зеленило“, пошумување, паркови, Паркот на револуцијата, потоа тука влегуваат и јавно-прометните површини и сите оние што се грижат по улиците, по парковите, метачите еве популарно кажани. Значи цела една служба која што се грижи за хигиената, јавно-прометните површини и паркови и зеленило. Значи друг сектор е собирање и одведување на отпад, селекцаија примарна и секундарна значи ќе видите кои се обврските на тие тројца први раководни места во ЈКП и ќе видите дека и таа плата е ниска во однос на она се што треба да го сработи и за се што треба да одговара. Во однос на возилата на повеќе пати во материјалите кои ги добивате секоја година која што ја усвјувате за комуналното јавно претпријатије во делот на возен парк имате добиено со колку возила располага ЈКП и ќе видите дека ЈКП има возила кои што се исполнување на Комуналната програма кои што се максимално амортизирани и застарени и одделуваме огромен буџет за нивно одржување и редовно сервисирање. Инаку има една службена кола која што нема шофер, таа е „Цитроен Ц4“, пред повеќе 10-15 години е во ЈКП. Повеќе пати хаварисано, чукнувано и е ризично за патување до Битола и Охрид, али сепак не можеме да си дозволиме за набавка на нови возила. Дали попладне ги користат? Пошто се работи некаде и со две смени, интервенираме на места на повик на граѓани, а инаку сите возила се оставаат во кругот на ЈКП. Ако имате видено едно службено возило во приватна употреба ве молам да го евидентирате и одма да ми го кажете како податок би ни користел во ЈКП. А инаку, сме преседан не само во градот туку и во државата каде што ЈКП нема возачи на службено возило. Директорот си го вози своето сопствено возило, а за потребите на службите го возат „Цитроенот“ црн, кој што знаете 20 - 15 години е во сопственост на ЈКП. Не сакам да должам, утре Ве поканувам да го видиме списокот на вработени.

**ЕЛЕНЧЕ ТАШКОВСКА:**

Ви благодарам г-дине Велески. Дали некој друг се јавува за збор?

**АНДРИЈАНА РИСТЕСКА:**

Јас претседателке.

**ЕЛЕНЧЕ ТАШКОВСКА:**

Повелете г-ѓо Ристеска.

**АНДРИЈАНА РИСТЕСКА:**

Значи, би сакала да го поздравам почитуваниот директор и да го искористам неговото присуство да ми одговори на две кратки прашања. Значи дали сметате дека овој број на вработени е доволен за квалитетно, значи напоменувам квалитетно извршување на работите, а и ова не го прашувам случајно, затоа што во последно време се забележува се помалку ги гледаме оние чистачи да си ја извршуваат својата обврска. Јас живеам во Населба „Вишне“, мислам дека и паркот што е во Населба „Вишне“ да се обрни повеќе внимание затоа што тука децата од градинката си извршуваат различни физички активности. Значи тоа ми беше прашањето. Збележливо е во последно време барем во овој дел е намалена хигуената. Ви благодарам.

**САШО ВЕЛЕСКИ:**

Благодарам за сугестијата. Ова е прва сугестија што сум ја добијал дека е намалена хигиената. Значи ќе поведиме сметка во Населбата „Вишне“ да направиме анализа на сработеното и каде се криричните точки. За ваша информација тоа го коментирав и на Комисијата за финансирање и буџет, заради оправдани причини само за првите 3 месеци, редовно, месечно од 40 до 50 наши работници се перманентно на боледување или се во изолација заради Ковид 19. Значи овој намален број на работници на терен, во однос на јавно-прометните површини, односно метачите, сите во „Вишне“ се ангажирани и истиот број на извршители е тој. Сакам да ви кажам дека и старосната граница на работниците е на високо ниво, некои работат на скратено време. Доста има со ограничени здравствени способности на 4 сати со различни дијагнози итн. Не сакам да ве замарам со таа тема, тоа е наш ппроблем, тоа е така затечена структурата на вработените и таа случајност нетреба да влијае на квалитетот на услугите. Знам каде живеете, го знам паркчето каде што се прават максимални напори да се одржува во една оптимална хигиена и верувам дека исто така ЈКП „Комуналец“ не може да покрија се она што може граѓаните да го растурат или да не водат сметка за околната средина. Со нивна соработка сигурно квалитетот на услугата би бил многу подобар. Ако направите една обиколка по нашата населба таму, пошто и јас живеам таму, во утринските часови каква е таму ситуацијата, пред да поминат нашите служби, ќе се разочарате во каква средина живееме. Значи во секој случај благодарам за добронамерната сугестија и ќе водиме сметка да бидете задоволни како граѓани.

**АНДРИЈАНА РИСТЕСКА:**

Ви благодарам г-дине Велески.

**ЕЛЕНЧЕ ТАШКОВСКА:**

Ви благодарам г-дине Велески. Дали некој друг се јавува за збор по однос на оваа точка?

**НИКОЛА ГАБРОСКИ:**

Извинете Претседателке само јас една сугестија кога почнавте со сугестии.

**ЕЛЕНЧЕ ТАШКОВСКА:**

Повелете г-дине Габроски.

**НИКОЛА ГАБРОСКИ:**

Сугестијата е добронамерна и упатена до ЈКП „Комуналец“, односно до директорот, како негов представник. Минатата година се засадија дрвца на „Кеј 9-ти Септември“, таму јас живеам и пред очи ми се несовесни граѓани пред се деца, половината ги искршија, дел не се фатија. Меѓутоа, сепак еден дел остана и живее, меѓутоа, минатата година имаше неколку пати полевање на тие дрвца со цистерни, па би сугерирал истото тоа да се направи во блиска иднина,со оглед на временскава ситуација и топлото време. Гледам дека и јас и комшиите се обидуваме и да ги одржуваме и да ги полеваме, меѓутоа, сепак не успеваме толку бидејќи се од спротивната страна улицата и немаме технички можности тоа често и редовно да го правиме. Толку само, како сугестија за да не испадне дека некој труд кој што го вложил пред некое време, да пропадне заради една обична активност како што е полевање со вода, барем во критичните периоди кога времето е стварно топло и жешко, благодарам.

**ЕЛЕНЧЕ ТАШКОВСКА:**

Ви благодарам г-дине Габроски.

**САШО ВЕЛЕСКИ:**

Во врска со сугестијата, знам за што се работи, за жал таа е сликата за една намера да има тука квалитетен дрворед, делумно се успеа. Сите оние места каде што дрвата се оштетени или не успеале да вегетираат ќе бидат заменети со други. А инаку веќе во Оперативната програма и во Планот во скоро време е и полевање на сите тие садници заради сушното време. Завршивме и со косењето на кејот, а сега ќе почнеме и со физичко чистење директрно во коритото на градската река, така да се предвидени повеќе зафати во градот така да ќе водиме сметка и за садниците да бидат оние што успеаа да вегетираат, да ги одржуваме и повторно апелирам водиме секодневна битка со граѓаните, ги мотивираме, ги едуцираме помладите генерации. Она што стварно се случува врз садниците мислам сите сте сведоци, сте поминале тука, не заслужува за коментар туку за превземање на други активности. Тука сме ние како ЈКП ќе се грижиме за дрворедот во секој случај, така да нема да има празни места каде што се предвидени садници, за многу кратко време.

Ви благодарам г-дине Велески. Дали некој друг се јавува за збор?

**САМИ АЈДИНИ:**

Ако може јас Претседателке, кратко само да ве замолам. Секако утре ќе се видиме на состанокот само да... ЈКП „Комуналец“ имаше еден проект за паркови и зеленило во Населбата „Тризла“, претежно кај сушалната добро викано место, кое што знам дека директорот добро го знае и го познава. Јас неколку пати зборувам и сугерирам исто така и за директорот на ЈКП „Пазари“ требаше да утврдиме на кого се тие тезги, нема сопственост итн. Таму верувајте дека има еден лош впечаток и од комшиите и од сите поминувачите затоа што таму има едно 2-3 тезги, кои што се собираат луѓето, пијат во тој парк, прават неред. Запустено е местото, значи нема на паркот зеленило, каде што беше комплетно предвидено, парцелите кои што се утврдени се уништени, не е одржувано и дали е.... Знам дека имаше проект ЈКП „Комуналец“, дали е предвидено во најбрзо време да се реализира тој проект и што е планирано? Ви благодарам.

**ЕЛЕНЧЕ ТАШКОСКА:**

Ви благодарам г-дине Сами, директоре.

**САШО ВЕЛЕСКИ:**

Му благодарам на советникот. Значи точно знам каде е локацијата. Во Оперативниот план, имаме ние Оперативен план за изградба на нови парковски површини, планирана е и Населбата „Тризла 2“. За тоа место брзо и едноставно може да се регулира, али апелирам со советникот еве заедно да го посетиме местото и да ги посетиме и граѓаните кои што живеат во „Тризла 2“ и малку да поведиме сметка за едукација, мотивација за заштита на животната средина. Значи, останува наша обврска и за брзо време овај дел ќе го урбанизираме, ќе го вратиме во она како што било порано, дури ќе направиме во рамките на можностите и да биде една квалитетна зелена површина за граѓаните, спомна „Тризла 2“ почитуваниот советник да поминеме по улицата за „Дабнички завој“, да се качиме горе на местото таканаречено „Мексико“, да види колку сила и колку труд вложува комуналното претпријатие да одржува хигиена на тие места во градот. Значи она што се случува таму е за секоја осуда. Сепак, треба да поработиме и вие како Совет и ние како ЈКП за едукација, обучување и покачување на еколошката свест на граѓаните и таму не само во „Тризла 2“, пример сега го ставам „Тризла 2“. Стварно има многу во градов каде што треба да се посвети внимание и да ... Ние не можеме да средиме и да исчистиме, колку што можат граѓаните да растурат. Али сепак упорноста е наша врлина и заедно во соработка со граѓаните мислам дека ќе ја покачиме и вкупната еколошка свест. Значи се прифаќа сугестијата, секако е влезено во Оперативниот план и мислам дека после завршувањето на „Врбеско маало“ паркот, завршувањето на паркот во Населбата „Точила“ до Црквата „Св. Петка“ ќе преминеме на реконструкција на парковсксите површини и во Населба „Тризла 2“.

**ЕЛЕНЧЕ ТАШКОСКА:**

Ви благодарам г-дине Велески. Советниците и Советот ви стојат на располагање на иницијатива. Дали некој друг се јавува за збор?

Бидејќи никој друг не се јавува за збор, ги молам членовите на Советот секој поедничено да се изјаснеме.

Кој е „за” усвојување на Одлука за давање согласност на Годишен план за измена на Годишниот план за вработување во 2021 година, на ЈКП „Комуналец“ Прилеп?

Кој е „против“, кој е „воздржан“?

 Еленче Ташковска „за“, Јулијана Цековска „за“, Зорица Кочоска „за“, Светлана Велеска „за“, Тони Камчески „за“, Никола Багески „за“, Елизабета Сурлаџија „за“, Адем Мамудоски „за“, Валентин Божиноски „за“, Александар Чапкуноски „за“, Хари Шојлески „за“, Жарко Северкоски „за“, Кире Тинтоски „за“, Ивона Кузмановиќ „за“, Александар Китаноски „за“, Борче Јовчески, Борче Јовчески, Ирена Стерјовска – Локвенец „воздржана“, Кирил Ѓорѓиески (пиша во чет) „воздржан“, Јулијана Силјаноска „воздржана“, Андријана Ристеска „воздржана“, Винета Лозаноска „воздржана“, Никола Габроски „воздржан“, Сами Ајдин, „за“, Кети Бикоска „воздржана“.

 15 членови на Советот гласаа „за“ и 7 „воздржан“.

 Констатирам дека со 15 гласови „за“ и 7 „воздржани“, Одлуката е усвоена.

По **ДВАЕСЕТИТРЕТАТА** точка од дневниот ред:-Одлука за префрлување на вишок на средства од сметката за блок дотации на сметката на основниот Буџет на Општина Прилеп за 2021 година, пред да отворам претрес го повикувам (најавувам) претседателот на Комисија за финансирање и буџет, г-дин Александар Китаноски да го поднесе извештајот по однос на овaa точкa. Повелете г-дине Китаноски.

**АЛЕКСАНДАР КИТАНОСКИ:**

Ви благодарам Претседателке. Почитувани советници, почитуван Градоначалник. Од страна на Комисијата за финансирање и буџет се разгледа и Одлуката за префрлување на вишок на средства од сметката за блок дотации на сметката на основниот Буџет на Општина Прилеп за 2021 година. Донесувањето на оваа одлука се темели врз донесените законски измени на Законот за финансирање на ЕЛС „Службен весник на РМ“ бр.77 од 06.04.2021 година. Измените се направени со додавање на член 22 каде во ставот 2 е наведено дека доколку на крајот на фискалната година, општините имаат остварено вишоци на сметките од блок дотации на буџетот, а притоа јавните установи кои се финансирани од блок дотациите немаат неизмирени обврски, Општината со Одлука на Советот на Општината, овие средства може да ги префрли на сметката на Основниот буџет за финансирање на нејзините надлежности или на посебна наменска сметка за финансирање на конкретен проект или активност по претходно обезбедена согласност од Владата на Република Северна Македонија. До пред неколку денови според информациите на представникот на предлагачот на оваа точка, вакви одлуки имаат донесено 19 општини, односно општински совети како и Град Скопје. Вкупниот вишок на крајот од 2020 година е 73 милиони денари. Значи зборуваме за вишокот од блок дотации. Со оваа одлука вишокот на средства на сметката за наменска дотација, намален за неизмирени обврски по Годишната сметка за 2020 година на единките корисници на буџетот е во вкупен износ од 60 милиони денари и тоа по следниве програми: Во Програма Н10 Основно образование износ од 37.500.000 денари, Програма Н20 средно образование износ од 18.500.000 денари и Програма В10 – Детски градинки износ од 4 милиони денари. Овие средства се префрлаат значи на сметката на Основниот буџет на Општина Прилеп. Средствата наведени во оваа одлука во вкупен износ од 60 милиони денари ќе се користат за финансирање на проекти од Основниот буџет на Општина Прилеп за 2021 година и тоа: За изградба на детска градинка во Населба „Точила“ и второ изградба на базен во Населба „Точила“. Секако, како што и претходно напоменав, по добивањето на согласност од Владата овие средства најпрво ќе бидат планирани во програмите по области, а потоа ќе бидат опфатени со Измените и дополнувањата на Буџетот на Општина Прилеп за 2021 година. Комисијата за финансирање и буџет со 4 гласови „за“ и 1 „воздржан“ ја усвои оваа Предлог-Одлука“ ви благодарам.

**ЕЛЕНЧЕ ТАШКОВСКА:**

Ви благодарам г-дине Китаноски. Отворам претрес по точките. Дали некој од членовите на Советот бара збор?

**ДРАГЕ ЗВЕЗДАКОСКИ:**

Јас г-ѓа Претседателка.

**ЕЛЕНЧЕ ТАШКОВСКА:**

Повелете г-дине Звездакоски.

**ДРАГЕ ЗВЕЗДАКОСКИ:**

Воведното излагање на Претседателот на Комисијата за финансирање и буџет ги даде основните насоки од кои што се раководевме при изготвување на Предлог-Одлуката, односно законскиот основ. Односно, јас ќе додадам аргументи со кои што јас располагам, кои што беа во насока за носење на оваа Предлог-Одлука, што денес ја расправаме како Совет. Владата имала аргументи зошто извршила интервенција во законот, го надополнува Законот за финансирање на ЕЛС. Како аргументи јас ќе ги кажам следните: Министерството за образование во делот на Блок дотации е наменет за финансирање на основното, средното образование, пренесло вишок, односно констатирано неизвршување на трошоци на расходи со обезбедените приходи за 2020 година од 1.538.000.000 денари, кои што средствата наменети за блок дотации за основното образование не се искористени, пренесени се како вишоци во износ од 715,5 милиони денари, а блок дотацијата наменета за средното образование пренесена е во износ од 822,4 милиони денари. Значи се работи за огромни буџетски средства неискористени во минатата година. Притоа, Општина Прилеп, како што кажа и претседателот на Комисијата за финансирање и буџет, пренесени вишоци констатиран од 83.061.873 и обврски по основ на блок дотации на единките корисници од 8.207.471 денар, односно разлика меѓу пренесените вишоци и обврските пренесени во вкупен износ од 64.854.402 денари. Притоа основното образование има пренесено во износ од 41.464.829 вишоци и обврски во износ од 3.510.421, односно вишок разлика помеѓу приходите и расходите и одврските од 37.954.408 денари. Средното образование пренесе вишоци 24.395.601, а обврска 4.566.050 денари. Вишок на приходи над обврските од 18.829.551 денар, Градската библиотека пренесе 1.398.752 денари и обврски од 130.000 денари. Детските градинки пренесоа вишоци од 6.450.560 денари, не пренесоа обврски. Домот за стари лица „Киро Крстески–Платник“ пренесе вишоци од 343.126 денари. Притоа за каква финансиска стабилност се работи кај основните и средните училишта што ни даде доволно аргументи да ја предложиме оваа Предлог – Одлука, за периодот од 2018 до 2020 година, основното образование за одржување, санација и реконструкција на објектите обично училишни згради инвестирани се 55,5 милиони денари и во набавка на училиштен мебел, клупи и столчиња инвестирани се 7,6 милиони денари. За истиот период средното образование во одржување, санација и реконструкција на училишните згради инвестирало 14,6 милиони денари. За потребите на основното образование за набавка на компјутери, лап топ, таблети за изведување на онлајн настава извршена е набавка во износ од 10,7 милиони денари. Опремата е досттавена во училиштата во тек е исплатата на обврските по превземената опрема. Средното образование набави компјутери, лаптопи и таблети во износ од 6 милиони денари. Притоа во буџетот за 2021 година по Програмата Основно образование планирани се средства за набавка на опрема во вкупен износ од 24 милиони денари. Кога ќе ги одземеме набавените компјутери, лаптопи и декстопи од 10 на 7 милиони денари, остануваат средства планирани за набавка на опрема за новите наставни програми за I и за IV одделение од новата учебна година 13,3 милиони денари. Притоа од вака стабилната состојба на училиштата во перидот што следеше Јануари – Мај, основното образование ги исплати сите пренесени обврски и притоа со состојба на 25-ти Мај 2021 година, основно образование остварило тековни приходи од 163.341.610 денари и тековни расходи од 150.892.797 денари, тековни вишоци остварени се од 12.458.860 денари. Најголем дел од овие вишоци се остварени со нереализирање, односно заради нефизичко присуство, неизведување на настава со физичко присуство на учениците и наставниците. Кај категориите комунални услуги, греење, комуникација и транспорт, каде што еве за пример од планираните 22.760.000 реализирани се само 8.000.769 денари за овој период. Кај договорните услуги од планираните 9.250.000 денари, реализирани се расходи само 2.552.000 денари. Кај средното образование остварени се тековни приходи од 100.114.400 денари и расходи од 81.643.650 денари, односно остварен е тековн вишок од 18.470.750 денари. Притоа дека не се работи само за тековен вишок тој што е пренесен од минатата година, значи имајќи ја состојбата со пандемијата со Ковид 19, јас се обидов да се вратам малку поназад на буџетските години што следеа претходно и ќе ги дадам следните податоци: Основното образование пренесло вишоци на приходи во 2015 година од 17.132.000 денари, 2016 година од 15.303.000 денари, 2017 година од 9.000.000 денари, 2018 година од 21.690.000 денари, 2019 година од 22.074.000 денари, 2020 година од 41.464.000 денари. Средното образование во континуитет внесено вишок на приходи 2015 година од 5.385.000 денари, 2016 година од 3.232.000 денари, 2017 година од 4.391.018 денари, 2018 година 4.000,610 денари, 2019 година 5.000,610 денари и 2020 година 23.000.404 денари. Притоа во периодот од 2015 година до 2020 година, основното образование во одржување, реконструкција, поправка и адаптација на објекти во коишто се изведувала наставата во основното образование инвестирале вкупно 96.327.679 денари, додека пак средното образование во истиот период 2015 – 2020 година реализирало расходи за одржување, санација и реконструкција на објектите во кои се изведува настава во средното образование во износ од 15.525.631 денари. Притоа ваквата финансиска стабилност во континуитет е резултат на одговорниот однос на Општина Прилеп од самиот старт на децентрализацијата. Притоа Општина Прилеп во континуитет од превземањето на надлежностите во образованието интервенирала со допонителни средства од Основниот буџет заради тоа што основното образование од 2007 година 3.000.279 и 2008 година 5.890.000, односно вкупно со преземањето на надлежноистите, во основното образование во Општина Прилеп интервенирала со средства од 8.292.359 денари. Во средното образование за тековни трошоци во истиот период 2007 и 2008, 2012, 2016, 2017, 2018 година интервенирала со 12.645.570 денари. И во реконструкција на објектите 2014, 2015 и 2018 година вкупно 9.137.494, односно од основниот буџет во средно образование интервенирано е со 21.783.064 или вкупно за овој период интервенирани се 630.075.426 денари. Ви ги давам овие податоци со цел да имате представа дека... да не некој добие погрешна слика дека ние зачекавме сега законското решение и едноставно имајќи ја законската можност им ги земаме вишоците на приходи на училиштата. Значи направена е длабинска анализа од самото превземање на надлежностите до ден денешен и оваа одлука е цврсто темелена врз финансиските показатели и анализи на состојбата во којашто се најдуваат основните и средните училишта и детската градинка. Притоа тековните вишоци кои што претходно ги спомнав од 12,4 милиони денари во основното и 18,5 милиони денари во средното образование, имајќи го во предвид летниот период и крајот на учебната година ќе продолжат да растат, кој што вишоци на приходи тековни, ќе ги ребалансираме во програми и проекти со коишто дополнително ќе бидат реализирани приоритетните капитални проекти, кои што основните и средните училишта ни имаат доставено во однос на престојниот ребаланс. Ви благодарам.

**ЕЛЕНЧЕ ТАШКОВСКА:**

 Ви благодарам г-дине Звездакоски за исцрпното образложување. Дали некој се јавува за збор по однос на оваа точка?

**ИРЕНА СТЕРЈОВСКА – ЛОКВЕНЕЦ:**

Јас претседателка Ирена.

**ЕЛЕНЧЕ ТАШКОВСКА:**

Повелете г-ѓо Ирена Стерјовска – Локвенец.

**ИРЕНА СТЕРЈОВСКА – ЛОКВЕНЕЦ:**

Слушајќи го излагањето на раководителот на Секторот за финансии Драге Звездакоски повеќе личеше како на промоција за време на кампања да сме, но нејсе. Така одлучил, такво образложение да даде денеска на Совет. Јас ќе го повторам само она што е на вчерашната седница на Комисијата за финансирање и буџет како став, а тоа е дека не се согласувам со ваквата одлука да се пренаменат вишокот на средства од буџетските единки, а тоа се пред се средните и основните училишта во нашиот град, нивните вишоци на средства, кои не ги потрошија оваа година токму поради состојбата во која што живеевме сите оваа година, а тоа е состојбата со Ковид пандемија. И сега се најдува простор тие средства кои што регуларно им беа доделени, меѓутоа, не можеа да ги искористат првично за таа намена, сега им се земаат на училиштата и се пренаменуваат за други два проекти за кои што уште еднаш ќе потенцирам. Сметам дека и те како тоа се важни битни потреби за нашиот град, но сметам дека не треба на грбот на училиштата да се форсираат други два проекти затоа што тоа можеме да го правиме само во ситуација кога ќе бидеме задоволни со состојбите и условите на капацитетите на училиштата, со кои се одвива наставата и образованието во нашиот град. А тоа и покрај сите вложувања, кои што во изминатото се правеа, еве и денес се прават како што ги кажува бројките Драге Звездакоски, сепак можеме да кажеме дека условите не се на ова ниво на кое што треба да бидат, затоа што ако го слушаме Драге, ќе речеме дека нашите училишта веќе изгледаат или се во состојба исто како и приватните училишта. Меѓутоа, доколку направиме една патронажа некој вид на училиштата, ќе видиме дека ќе следат многу разочрувања кај сите нас затоа што еве и во време на пандемија училиштата необезбедуваат средства за хигиена, немаат сапуни, а ние зборуваме за вишок на средства. А ние зборуваме за тоа што имаат вишок на средства му ги пренаменуваме да ги окуражиме менаџерите директорите на училиштата и да бидат похрабри при проектирањето на проекти во иднина барем, затоа што минатото е минато. Не ги искористија овие 3 години за поголеми зафати во однос на нивните училишта кои ги менаџираат меѓутоа, можеби требаше да ги окуражите со тие средства што ги имаа на располагање да направат покрупни проекти кои што значат подобрување на условите. Во однос на тоа што кажувате дека се обезбедени таблети, лаптопи нови, не можам да кажам дека секаде онлајн се изведува настава и е подобрена наставата заради тоа што се снабдени училиштата со потребните технологии на лаптопи затоа што има училишта каде што не се одвива онлајн настава секојдневно, туку се одвива само еднаш неделно поради немање на услови или обезбедени технички услови, значи немање на лап топ обезбеден од страна на училиштето. Така да сметам дека е погрешна оваа одлука, која што се одлучија локалните власти овој пат да ја направат, вишокот на средства кој што им остана на училиштата да им го пренаменат за други два проекти и сметам дека не се ниту доволно искосултирани директорите на училиштата дека им ги земаат овие средства, кои што па можеби тие за оваа година за овој летен распуст можеби ќе имаа простор да ги искористат токму за подобрување на условите во училиштата. Толку од мене.

**ЕЛЕНЧЕ ТАШКОВСКА:**

Ви благодарам. Пред да дадам збор на одговорните за оваа точка ме интересира едно прашање до г-ѓата Стерјовска – Локвенец. Изнесовте информација дека еднаш неделно заради немање на соодветни услови за изведување на онлајн настава се одржува во кои училишта ме интересира се случува тоа? Лично мене како советник и како граѓанин ме интересира да ми кажете во кои училишта еднаш неделно се одржува оваа настава.

**ИРЕНА СТЕРЈОВСКА – ЛОКВЕНЕЦ:**

За во „Климент Охридски“ конкретно.

**ЕЛЕНЧЕ ТАШКОВСКА:**

Само еднаш во неделата конкретно ве молам да ни посочите.

**ИРЕНА СТЕРЈОВСКА – ЛОКВЕНЕЦ:**

Претседателке можеме после да Ви кажам, пококретно станува збор за во „Климент Охридски“.

**ЕЛЕНЧЕ ТАШКОВСКА:**

Ме интересира треба да реагираме.

**ИРЕНА СТЕРЈОВСКА – ЛОКВЕНЕЦ:**

Има директор таму сега јас не сум...

**ЕЛЕНЧЕ ТАШКОВСКА:**

Ама г-ѓо дадовте овде јавна информација дека има училишта кои што имаат онлајн настава еднаш неделно.

**ИРЕНА СТЕРЈОВСКА – ЛОКВЕНЕЦ:**

Па проверете ја Претседателка информацијата јас Ви кажувам конкретно за кое училиште станува збор.

**ЕЛЕНЧЕ ТАШКОВСКА:**

Во заблуда го донесувате Советот вака.

**ИРЕНА СТЕРЈОВСКА – ЛОКВЕНЕЦ:**

Не го донесувам во заблуда, Вие проверете си тука еве има представник и директор мислам дека е присутен.

**ЕЛЕНЧЕ ТАШКОВСКА:**

Барам конкретна информација јас како претседател.

**ИРЕНА СТЕРЈОВСКА – ЛОКВЕНЕЦ:**

Информација Ви дадов Претседателка станува збор во училиштето „Климент Охридски“, поконкретно што да биде.

**ЕЛЕНЧЕ ТАШКОВСКА:**

Во кое одделение се случува тоа?

**ИРЕНА СТЕРЈОВСКА – ЛОКВЕНЕЦ:**

А сега, да не сме во однос на детективи. Значи имате директор назначен од Ваша страна, слободно исконтактирајте го и ќе ви каже зошто членовите на Совет на родители не ги викаат на Совет на родители. Истражете малце прашајте зошто. Прашајте малце навлезете малце посуштински, подлабински, заинтересирајте се што се случува во училиштата. Зошто да треба ние овдека да кажуваме?

**ЕЛЕНЧЕ ТАШКОВСКА:**

Ви благодарам. Кога немаме да кажеме конкретно тогаш се вадиме.

**ИРЕНА СТЕРЈОВСКА – ЛОКВЕНЕЦ:**

Па добро не мора да ја земате мојата информација за валидна, слободно терајте. Јас Ви кажав станува збор за во „Климент Охридски“. А сега другото на Вас останува.

**ЕЛЕНЧЕ ТАШКОВСКА:**

Ни треба веродостојна информација, а не само да кежеме нешто колку за да кажеме. Затоа Ве прашав конкретно, да не имам нешто пропуштено. Ви благодарам, ви благодарам. Дали некој друг се јавува за збор?

**ДРАГЕ ЗВЕЗДАКОСКИ:**

Јас Претседателке се јавувам.

**ЕЛЕНЧЕ ТАШКОВСКА:**

Повелете г-дине Звездакоски.

**ДРАГЕ ЗВЕЗДАКОСКИ:**

По однос на дискусијата на советничката Стерјовска. Јас направив континуитет во функционрањето на основното и средното образование и од неговото превземање значи континуитет. Така да, овие податоци беа со цел Вие да имате како советници аргументи за финансиската стабилност и ликвидност во подолг период и улогата и значењето на Општината во таа финансиска стабилност со интервенција на средства за основниот буџет. Така да, јас ова сето го направив од најпрофесионални побуди, како изготвувач на оваа точка на оваа одлука. Додека, што се однесува до недостигот на информатичка опрема во одредени училишта на Градоначалникот јас како раководител на Секторот и Советникот за образование имавме две работни средби со директорите на основните и средните училишта по однос на оваа Предлог-Одлука што денес ја расправаме и притоа стана збор за пријавување на дополнителни потреби од АЈТИ опрема затоа што со овој актуелен тендер, кој што е во вкупен износ во основно и средно образование од 16.007.000 денари, можеме со анекс да набавиме дополнително 20% од вредноста на овој договор дополнителна опрема за основното и средното образование. Задолжени се директорите во основното и средното образование да ги испитаат потребите и да пријават за да можеме да набавиме дополнителна опрема за таму каде што недостасува, значи 2 средби имавме на таа тема и очекуваме во наредниов период во блиска иднина да ги пријават да ги анализираат потребите и недостатоците и да ги пријават со цел да направиме анекс со испорачателот на оваа опрема. И притоа јас морам да кажам во овој момент дека од планираните 26.512.000 денари, кои што беа за набавка за АЈТИ опрема за основни средно образование направивме една успешна набавка преку јавни набавки со образование и постигнавме цена од 16.007.000 со вклучен ДДВ. Значи, сакаме да ја искористиме таа поволна понуда и по тие поволни цени да склучиме Анекс за набавка на дополнителна опрема согласно потребите на основните и средните училишта. Благодарам.

**ЕЛЕНЧЕ ТАШКОВСКА:**

Ви благодарам г-дине Звездакоски. Дали некој друг се јавува за збор?

**САМИ АЈДИНИ:**

Ме слушате?

**ЕЛЕНЧЕ ТАШКОВСКА:**

Те слушаме, те слушаме.

**САМИ АЈДИНИ:**

При крај сме на последнава точка, не сакам многу да должам пошто познавајќи ги работите се движам околу Општината и работам со некои проекти во некои училишта, барем во пандемијата помогнавме, колку што можеме да помогнеме и како Општина и како Совет и како организација итн. Во најтешкото време им се најдовме. Мислам дека на поризичната и посоцијалната категорија, јас од она што го гледам, од она што го знам и од она што соработувам со училиштата само две конкретни прашања ако може до Драге, а знам дека ќе ми ги одговори. Дали планираните проекти кои што ги имаа за периодот 2019-2020 -2021 година, изработени елаборати или документација која што треба да се реализира, дали за тие проекти им се оставени средствата без да се одземаат за овој период во оваа ставка за да може да ги реализираат. Значи зборувам во различен карактер. Во некое училиште имаше дополнување на училница, во некое училиште има незнам различен зафат итн. Дали се оставени и се испланираа тие средства да им се остават на училиштата за да ги реализираат тие проекти или Општина Прилеп врз основа на приоритетите кои што ќе ги направи за новиот период, а веќе знам дека училиштата ги прават, ќе ги реализира комплетно истите проекти во делот на Програмата која што ја има во образование. Значи тие ми се двете прашања. И врз основа на дополнувањето на прашањето, кое го сакав, а тоа беше околу набавувањето на паметни уреди или како сакате таблети итн. Дали веќе го имате планот за доставување на другите места во руралните средини каде што се по селата. Знам за неколку села за неколку училишта, каде што навистина децата немаат, маки мачат, а тоа го знам и во неколку училишта во градот. Мислам дека е добро да се побрза затоа што веќе заврши и годината, а добиваат крајни оценки, а многу деца не можат да бидат оценети поради немањето на паметните уреди. Мислам дека треба да се забрза прашањето до директорите за правењето на списоците за правењето на базата да се одстави до Општината за да им се додели, да се направи прво набавка, па да се доделат тие паметни уреди мислам дека веќе ќе биде задоцнето, тоа мислам врз основа на крајот на годината, сепак нив паметните уреди му требаат до крајот на Јуни, ако не се лажам. После Јуни нема да им требаат затоа што веќе од Септември почнува друга школска година. Мислам дека тука е задоцнето, не е реагирано. И првото прашање од вториот дел е дали средствата и проектите кои што беа планирани од училиштата им се оставени за да се реализираат или можеби само како Општина ќе ги реализира комплетните зафати? Ви благодарам.

**ЕЛЕНЧЕ ТАШКОВСКА:**

Благодарам г-дине Ајдини. Г-дине Звездакоски ги слушнавте прашањата.

**ДРАГЕ ЗВЕЗДАКОСКИ:**

Господине Ајдини јас Ви благодарам за вашиот труд лично преку НВО да обезбедите дел информатичка опрема таблети за учениците во ООУ „Добре Јованоски“ за социјално ранливите категории на ученици, благодарност, еве ја користам оваа можност. Притоа со тендерот за набавка на АЈТИ технологија за основно и средно образование, предмет на набавка беа 600 таблети за социјалните ранливи категории за основно и средно образование од кои што најголемиот дел мислам 80 таблети беа за средно, а останатите 520 таблети за основното образование. Набавката беше врз основа на барањата и потребите, односно спецификацијата дадена од секое училиште поединечно. По однос на прашањето дали проектите, кои беа предвидени за 2019-2020-2021 година ќе бидат оставени средства? Да, значи во сите приоритети кои што ги имаат изготвено основните и средните училишта воопшто нема да се чепка во нивните приоритетни проекти, тоа сигурно. Меѓутоа, доколку има нови проекти, нови приоритети, кои што ќе бидат доставени во периодот што следи до изготвувањето на Ребалансот, ќе бидат опфатени. Значи ниту еден проект капитален во основното и средното образование нема да биде скратен со префрлањето на овие средства со оваа одлука. Тоа ве уверувам и ќе се уверите во текот на усвојувањето значи во Предлог-Ребалансот кој што ќе ви биде доставен во текот на месец Јуни и на самата седница на усвојување на Ребалансот ќе ги имате аргументите дека навистина не сме скратиле никаков капитален проект на овие училишта.

**ЕЛЕНЧЕ ТАШКОВСКА:**

Ви благодарам г-дине Звездакоски. Дали некој друг се јавува за збор?

Бидејќи никој друг не се јавува за збор ги молам членовите на Советот, секој поедничено да се изјаснат.

Кој е „за“ усвојување на Одлука за префрлување на вишок на средства од сметката за блок дотации на сметката на основниот Буџет на Општина Прилеп за 2021 година?

Кој е „против“, кој е „воздржан“?

 Еленче Ташковска „за“, Јулијана Цековска, Јулијана Цековска, Зорица Кочоска „за“, Светлана Велеска „за“, Тони Камчески „за“, Никола Багески „за“, Елизабета Сурлаџија „за“, Адем Мамудоски „за“, Валентин Божиноски „за“, Јулијана Цековска пишува „за“, Александар Чапкуноски „за“, Хари Шојлески „за“, Жарко Северкоски „за“, Кире Тинтоски „за“, Ивона Кузмановиќ „за“, Александар Китаноски „за“, Дејан Проданоски, Борче Јовчески „воздржан“, Ирена Стерјовска – Локвенец, „воздржана“, Кирил Ѓорѓиески (пиша во чет) „воздржан“, Јулијана Силјаноска „воздржана“, Андријана Ристеска „воздржана“, Винета Лозаноска „воздржана“, Никола Габроски „воздржан“, Сами Ајдин, „за“, Кети Бикоска „воздржана“.

 16 членови на Советот гласаа „за“ и 8 „воздржан“.

 Констатирам дека со 16 гласови „за“ и 8 „воздржани“, Одлуката е усвоена.

Со оглед на тоа дека дневниот ред е исцрпен, констатирам дека седницата заврши.

Ви посакувам пријатен ден, здрави и живи до следното видување.

По исцрпувањето на дневниот ред, седницата заврши во 13,25 часот.

Број 09 – 1327/1 ПРЕТСЕДАТЕЛ

27.05.2021 година на Совет на Општина Прилеп

 П р и л е п Еленче Ташковска с.р.

|  |  |  |
| --- | --- | --- |
|  |  |  |

СТЕНОГРАФ

Горица Чатлеска